text:
de felter og afstande, der er angivet i punkt 6.1.9.3.1.1 og 6.1.9.3.1.2 og
 b)
 de detekterede omgivende lysniveauer er foreskrevet i punkt 6.1.9.3.5 nedenfor.
 6.1.9.3.5.
 Såfremt nærlyslygterne tændes automatisk, skal de slukke automatisk, når modkørende køretøjer, jf. punkt 6.1.7.1 ovenfor, detekteres inden for de felter og afstande, der er angivet i punkt 6.1.9.3.1.1 og 6.1.9.3.1.2.
 Desuden skal de automatisk slukke, når lysstyrken fra de omgivende lysforhold overstiger 7 000 lx.
 Opfyldelse af denne forskrift skal påvises af ansøgeren ved simulation eller anden kontrolmetode, der accepteres af den typegodkendende myndighed. Om nødvendigt skal lysstyrken måles på en horisontal flade med en cosinuskorrigeret sensor på samme højde som monteringsstedet for sensoren på køretøjet. Dette kan påvises af fabrikanten ved tilstrækkelig dokumentation eller på anden måde, som accepteres af den godkendende myndighed.
 6.2. Nærlyslygter (regulativ nr. 98 og 112)
 6.2.1. Montering
 Obligatorisk på motorkøretøjer. Forbudt på påhængskøretøjer.
 6.2.2. Antal
 To, typegodkendt i henhold til regulativ nr. 98 eller 112, med undtagelse af klasse A-forlygter.
 6.2.3. Arrangement
 Ingen særlige forskrifter.
 6.2.4. Placering
 6.2.4.1. I bredden: den kant af den synlige overflade i referenceaksens retning, som er længst borte fra køretøjets midterplan i længderetningen, må ikke være mere end 400 mm fra køretøjets yderste kant.
 De inderste kanter af den synlige overflade i referenceaksens retning skal være mindst 600 mm fra hinanden. Dette gælder dog ikke for køretøjer i klasse M1 og N1; for alle andre klasser af motorkøretøjer kan denne afstand reduceres til 400 mm, hvis køretøjets totalbredde er under 1 300 mm.
 6.2.4.2. I højden: mindst 500 mm og højst 1 200 mm over jorden. For klasse N3G-køretøjer (terrængående) (14) kan den maksimale højde øges til 1 500 mm.
 6.2.4.3. I længden: foran på køretøjet. Dette krav anses for opfyldt, hvis det emitterede lys hverken generer føreren direkte eller indirekte gennem anordninger til indirekte udsyn og/eller køretøjets øvrige reflekterende flader.
 6.2.5. Geometrisk synlighed
 Afgrænses af de i punkt 2.13 beskrevne vinkler α og β:
 α = 15° opad og 10° nedad
 β = 45° udad og 10° indad.
 Skillevægge eller andet udstyr i nærheden af forlygterne må ikke skabe bivirkninger til gene for andre trafikanter.
 6.2.6. Retning
 Fremadrettet.
 6.2.6.1. Lodret indstilling
 6.2.6.1.1. Den oprindelige indstilling af nærlysets fald for det ulastede køretøj med en person i førersædet opgives af bilfabrikanten med en nøjagtighed på 0,1 % og angives tydeligt på alle køretøjer ved hjælp af det i bilag 7 viste symbol, enten ved siden af lygterne eller fabrikantmærket, hvorfra det ikke må kunne fjernes.
 Det således angivne nærlysfalds værdi fastslås i henhold til punkt 6.2.6.1.2.
 6.2.6.1.2. Afhængigt af den højde (h), målt i meter på det ulastede køretøj, som den underste kant af nærlyslygtens synlige overflade i referenceaksens retning befinder sig i, skal nærlysets fald i alle de i bilag 5 beskrevne tilstande holde sig mellem følgende grænser og det oprindelige sigte have følgende værdier:
 h < 0,8
 Grænser
 :
 mellem – 0,5 % og – 2,5 %
 Oprindeligt sigte
 :
 mellem – 1,0 % og – 1,5 %
 0,8 < h <


text:
1,0
 Grænser
 :
 mellem – 0,5 % og – 2,5 %
 Oprindeligt sigte
 :
 mellem – 1,0 % og – 1,5 %
 eller efter bilfabrikantens valg
 Grænser
 :
 mellem – 1,0 % og – 3,0 %
 Oprindeligt sigte
 :
 mellem – 1,5 % og – 2,0 %
 Ansøgningen om typegodkendelse af køretøjet skal i så fald indeholde oplysninger om, hvilket af de to alternativer der skal benyttes.
 h > 1,0
 Grænser
 :
 mellem – 1,0 % og – 3,0 %
 Oprindeligt sigte
 :
 mellem – 1,5 % og – 2,0 %
 En sammenfatning af disse grænser og oprindelige sigteværdier findes i diagrammet nedenfor.
 For køretøjer i klasse N3G (terrængående), hvor forlygternes højde er over 1 200 mm, skal grænserne for det vertikale fald være mellem: – 1,5 % og – 3,5 %.
 Det oprindelige sigte indstilles mellem: – 2 % og – 2,5 %.
 I(%)
 h(m)
 6.2.6.2. Anordning til indstilling af forlygteniveau
 6.2.6.2.1. Hvis forskrifterne i punkt 6.2.6.1.1 og 6.2.6.1.2 kun kan opfyldes ved hjælp af en anordning til indstilling af forlygteniveau, skal anordningen fungere automatisk.
 6.2.6.2.2. Manuelle indstillingsanordninger af såvel kontinuerlig som ikke-kontinuerlig type tillades dog, såfremt der forefindes en neutral stilling, ud for hvilken lygterne under anvendelse af de sædvanlige indstillingsskruer eller lignende kan indstilles i den i punkt 6.2.6.1.1 anførte udgangsstilling.
 Disse manuelle indstillingsanordninger skal kunne betjenes fra førersædet.
 Trinløse indstillingsanordninger skal være forsynet med en mærkning, som angiver de belastningstilstande, der kræver justering af nærlyset.
 Anordninger, som ikke indstilles trinløst, skal have et tilstrækkeligt antal stillinger til at sikre, at de i punkt 6.2.6.1.2 foreskrevne værdier overholdes i alle de i bilag 5 definerede belastningstilstande.
 Også i forbindelse med disse anordninger skal de af belastningstilstandene i bilag 5, som kræver justering af nærlyset, være klart markeret ved betjeningsorgan (se bilag 8).
 6.2.6.2.3. I tilfælde af at de i punkt 6.2.6.2.1 og 6.2.6.2.2 beskrevne anordninger svigter, må nærlyset ikke være mindre nedadrettet end, da fejlen indtraf.
 6.2.6.3. Måleprocedure
 6.2.6.3.1. Når nærlysets oprindelige fald er indstillet, måles dets fald i procent under statiske forhold i alle de i bilag 5 definerede belastningstilstande.
 6.2.6.3.2. Nærlysfaldets variation i forhold til belastningstilstanden måles efter proceduren i bilag 6.
 6.2.6.4. Horisontal retning
 Den ene eller begge nærlyslygters horisontale retning må kunne ændres for at frembringe kurvelys, under forudsætning af at hvis hele strålen eller knækket på afskæringens albue flyttes, må knækket på afskæringens albue ikke skære linjen for trajektoriet for køretøjets tyngdepunkt i afstande fra køretøjets forende, som er større end 100 gange monteringshøjden for de pågældende nærlygter.
 6.2.7. Elektriske forbindelser
 6.2.7.1. Det betjeningsorgan, hvormed der skiftes til nærlys, skal slukke alle fjernlyslygter samtidig.
 6.2.7.2. Nærlyslygterne kan være tændt samtidig med fjernlyslygterne.
 6.2.7.3. Hvad angår nærlyslygter ifølge regulativ nr. 98 skal gasudladningslyskilder være tændt samtidig med fjernlyslygterne.
 6.2.7.4. Én ekstra lyskilde eller et eller flere ekstra LED-moduler, der er anbragt inden i nærlyslygterne eller i en lygte (undtagen fjernlyslygten), der er sammenbygget med eller gensidigt indbygget i de pågældende nærlyslygter, kan aktiveres for at frembringe kurvelys, under forudsætning af at den horisontale

type: contracts

jurisdiction: EU


text:
krumningsradius for trajektoriet for køretøjets tyngdepunkt er 500 m eller derunder. Dette kan påvises af fabrikanten ved beregning eller på anden måde, som accepteres af den typegodkendende myndighed.
 6.2.7.5. Nærlyslygter kan tændes eller slukkes automatisk. Det skal dog altid være muligt at tænde eller slukke disse nærlyslygter manuelt.
 6.2.7.6. Nærlyslygterne skal tændes og slukkes automatisk afhængigt af de omgivende lysforhold (f.eks. tændes ved kørsel om natten, i tunneller osv.) i overensstemmelse med forskrifterne i bilag 13.
 6.2.7.7. Med forbehold af punkt 6.2.7.6.1 må nærlyslygterne ikke tændes eller slukkes automatisk som følge af andre faktorer som tid eller omgivende forhold (f.eks. tidspunkt på dagen, køretøjets geografiske placering, regn, tåge osv.).
 6.2.8. Kontrolanordning
 6.2.8.1. Valgfri kontrolanordning
 6.2.8.2. En visuel kontrolanordning, blinkende eller ikke-blinkende, er obligatorisk:
 a)
 i tilfælde, hvor hele strålen eller knækket på afskæringens albue forskydes for at frembringe kurvelys, eller
 b)
 hvis et eller flere LED-moduler anvendes til at frembringe hovednærlysstrålen, bortset fra når disse er forbundet på en sådan måde, at svigt i ét af LED-modulerne får alle modulerne til at ophøre med at udsende lys.
 Den skal aktiveres:
 a)
 hvis der opstår en fejl med hensyn til forskydningen af knækket på afskæringens albue, eller
 b)
 hvis et eller flere LED-moduler anvendes til at frembringe hovednærlysstrålen, bortset fra når disse er forbundet på en sådan måde, at svigt i ét af LED-modulerne får alle modulerne til at ophøre med at udsende lys.
 Den skal forblive aktiveret, så længe fejlen er til stede. Den kan annulleres midlertidigt, men skal gentages, hver gang den anordning, der starter og stopper motoren, tændes eller slukkes.
 6.2.9. Andre forskrifter
 Forskrifterne i punkt 5.5.2 finder ikke anvendelse på nærlyslygter.
 Nærlyslygter med en lyskilde eller et eller flere LED-moduler, der frembringer hovednærlysstrålen og har en samlet objektiv lysstrøm på over 2 000 lumen, må kun monteres sammen med montering af forlygtevasker(e) i henhold til regulativ nr. 45 (15).
 Med hensyn til vertikalt fald finder bestemmelserne i punkt 6.2.6.2.2 ovenfor ikke anvendelse på nærlyslygter med en lyskilde eller med et eller flere LED-moduler, der frembringer hovednærlysstrålen, med en objektiv lysstrøm på over 2 000 lumen.
 Hvis der er tale om glødelamper, for hvilke der er specificeret mere end én prøvespænding, anvendes den objektive lysstrøm, som frembringer hovednærlysstrålen som angivet på meddelelsesformularen for typegodkendelse af anordningen.
 Hvis der er tale om nærlyslygter udstyret med en godkendt lyskilde, er den gældende objektive lysstrøm værdien ved den relevante prøvespænding som angivet i det relevante datablad i det regulativ, som den anvendte lyskilde blev godkendt efter, idet der tages hensyn til tolerancerne for den objektive lysstrøm som angivet på databladet.
 Kun nærlyslygter i henhold til regulativ nr. 98 og 112 må bruges til at frembringe kurvelys.
 Hvis kurvelys frembringes ved en horisontal forskydning af hele strålen eller knækket af afskæringens albue, må det kun kunne aktiveres, hvis køretøjet bevæger sig fremad; dette gælder dog ikke, hvis kurvelyset frembringes med henblik på højresving ved kørsel i højre side (venstresving ved kørsel i venstre side).
 6.3. Tågeforlygte (regulativ nr. 19)
 6.3.1. Montering
 Valgfri


text:
på motorkøretøjer. Forbudt på påhængskøretøjer.
 6.3.2. Antal
 To, som overholder kravene i ændringsserie 03 og efterfølgende ændringsserier til regulativ nr. 19.
 6.3.3. Arrangement
 Ingen særlige forskrifter.
 6.3.4. Placering
 6.3.4.1. I bredden: Det punkt på den synlige overflade i referenceaksens retning, som er længst borte fra køretøjets midterplan i længderetningen, må ikke være mere end 400 mm fra køretøjets yderste kant.
 6.3.4.2. I højden:
 Minimum
 :
 Mindst 250 mm over jorden.
 Maksimum
 :
 For køretøjer i klasse M1 og N1: Højst 800 mm over jorden.
 For alle andre køretøjsklasser bortset fra N3G (terrængående) (16) køretøjer: højst 1 200 mm over jorden.
 For køretøjer i klasse N3G: Maksimumhøjden kan øges til 1 500 mm.
 Intet punkt på den synlige overflade i referenceaksens retning må ligge højere end det højeste punkt på nærlyslygtens synlige overflade i referenceaksens retning.
 6.3.4.3. I længden: foran på køretøjet. Dette krav anses for opfyldt, hvis det emitterede lys hverken generer føreren direkte eller indirekte gennem anordninger til indirekte udsyn og/eller køretøjets øvrige reflekterende flader.
 6.3.5. Geometrisk synlighed
 Afgrænses af de i punkt 2.13 beskrevne vinkler α og β:
 α = 5° opad og nedad
 β = 45° udad og 10° indad.
 Skillevægge eller andet udstyr i nærheden af tågeforlygterne må ikke skabe bivirkninger til gene for andre trafikanter (17).
 6.3.6. Retning
 Fremadrettet.
 6.3.6.1. Lodret indstilling
 6.3.6.1.1. Hvis der er tale om tågeforlygter i klasse »B«, skal afskæringens vertikale fald i et ulastet køretøj med én person i førersædet sættes til – 1,5 % eller lavere (17).
 6.3.6.1.2. Hvis der er tale om tågeforlygter i klasse »F3«:
 6.3.6.1.2.1.
 Såfremt lyskildens lysstrøm ikke er større end 2 000 lumen:
 6.3.6.1.2.1.1.
 Hvis der er tale om tågeforlygter i klasse »B«, skal afskæringens vertikale fald i et ulastet køretøj med én person i førersædet sættes til – 1,0 % eller lavere.
 6.3.6.1.2.2.
 Såfremt lyskildens lysstrøm ikke er større end 2 000 lumen:
 6.3.6.1.2.2.1.
 Afhængigt af den højde (h) i meter på det ulastede køretøj, som den underste kant af tågeforlygtens synlige overflade i referenceaksens retninger befinder sig i, skal afskæringens vertikale fald under alle statiske forhold i bilag 5 automatisk forblive mellem følgende værdi(er):
 h ≤ 0,8
 Grænser
 :
 mellem – 1,0 % og – 3,0 %
 Oprindeligt sigte
 :
 mellem – 1,5 % og – 2,0 %
 h > 0,8
 Grænser
 :
 mellem – 1,5 % og – 3,5 %
 Oprindeligt sigte
 :
 mellem – 2,0 % og – 2,5 %
 6.3.6.1.2.2.2.
 Den oprindelige indstilling af afskæringens vertikale fald for det ulastede køretøj med én person i førersædet opgives af bilfabrikanten med en nøjagtighed på én decimal og angives tydeligt og usletteligt på alle køretøjer ved hjælp af det i bilag 7 til dette regulativ viste symbol, enten i nærheden af tågeforlygten eller fabrikantmærket eller kombineret med den angivelse, der er omhandlet i punkt 6.2.6.1.1. Det således angivne nærlysfalds værdi fastslås i henhold til punkt 6.3.6.1.2.2.1.
 6.3.6.2. Justeringsanordning for tågeforlygteniveau
 6.3.6.2.1. Hvis der er monteret en justeringsanordning for en tågeforlygte, uafhængig af eller sammenbygget med andre fremadrettede lys- og lyssignalfunktioner, skal


text:
det vertikale fald under alle statiske belastningsforhold i bilag 5 til dette regulativ forblive inden for de grænseværdier, der er foreskrevet i punkt 6.3.6.1.2.2.1.
 6.3.6.2.2. Hvis en tågeforlygte i kategori »F3« udgør en del af nærlyslygten eller udgør en del af et AFS-system, finder forskrifterne i punkt 6.2.6 anvendelse, når tågeforlygtestrålen anvendes som en del af nærlysstrålen.
 I sådant tilfælde kan den justeringsanordning, der er defineret i punkt 6.2.6, også anvendes, når denne tågeforlygte anvendes som sådan.
 6.3.6.2.3. Justeringsanordningen kan også anvendes til automatisk at tilpasse tågeforlygtestrålens fald til de ydre forhold, forudsat at de grænseværdier for faldet, der er fastsat i punkt 6.3.6.1.2.2.1, ikke overskrides.
 6.3.6.2.4. I tilfælde af at justeringsanordningen svigter, må tågeforlygtelysstrålen ikke bevæge sig til en position, hvor afskæringen har et mindre fald, end da fejlen indtraf.
 6.3.7. Elektriske forbindelser
 Tågeforlygterne skal kunne tændes og slukkes uafhængigt af fjernlyslygterne, nærlyslygterne eller kombinationer af fjern- og nærlyslygterne, medmindre
 a)
 forlygterne og tågeforlygterne anvendes som del af en anden lysfunktion i et AFS-system; tænding af tågeforlygtefunktionen skal dog have forrang frem for funktioner, hvor tågeforlygter indgår som en del, eller
 b)
 Tågeforlygterne må ikke lyse samtidigt med eventuelle andre lygter, som de er gensidigt indbygget i som angivet ved det relevante symbol (»/«), jf. punkt 10.1 i bilag 1 til regulativ nr. 19.
 6.3.8. Kontrolanordning
 Tilslutningskontrol obligatorisk. En uafhængig ikke-blinkende advarselslampe.
 6.3.9. Andre forskrifter
 Hvis der er en positiv angivelse i punkt 10.9 i bilag 1 til regulativ nr. 19, kan en klasse »F3«-tågeforlygte rettes ind og lysintensiteterne tilpasses automatisk i forhold til de ydre forhold. Enhver ændring af lysintensiteterne eller indretningen skal foregå automatisk og på en sådan måde, at der ikke opstår gener, hverken for føreren eller andre trafikanter.
 6.4. Baklygte (regulativ nr. 23)
 6.4.1. Montering
 Obligatorisk på motorkøretøjer og påhængskøretøjer i klasse O2, O3 og O4. Valgfri på påhængskøretøjer i klasse O1.
 6.4.2. Antal
 6.4.2.1. En anordning obligatorisk og én yderligere valgfri anordning på motorkøretøjer i klasse M1 og på alle andre køretøjer med en længde på højst 6 000 mm.
 6.4.2.2. To obligatoriske anordninger og to valgfrie anordninger på alle køretøjer med en længde på over 6 000 mm, undtagen køretøjer i klasse M1.
 6.4.3. Arrangement
 Ingen særlige forskrifter.
 6.4.4. Placering
 6.4.4.1. I bredden: Ingen særlige forskrifter.
 6.4.4.2. I højden: mindst 250 mm og højst 1 200 mm over jorden.
 6.4.4.3. I længden: Bag på køretøjet.
 Hvis de er monteret, kan de to valgfrie anordninger, der er nævnt i punkt 6.4.2.2, dog monteres på siden af køretøjet, forudsat at forskrifterne i punkt 6.4.5.2 og 6.4.6.2 er opfyldt.
 6.4.5. Geometrisk synlighed
 6.4.5.1. Anordninger monteret bag på køretøjet:
 Afgrænses af de i punkt 2.13 beskrevne vinkler α og β.
 α = 15° opad og 5° nedad
 β = 45° til højre og til venstre, hvis der kun er en anordning,
 45° udad og 30° indad, hvis der er to.
 6.4.5.2. To valgfrie anordninger nævnt i punkt 6.4.2.2, såfremt disse er monteret på siden af køretøjet:
 Det geometriske synlighedsfelt regnes for sikret, hvis referenceaksen for den pågældende


text:
anordning rettes udad med en vinkel β på ikke over 15° i forhold til køretøjets langsgående midterplan. De to valgfrie anordningers lodrette sigte kan rettes nedad.
 6.4.6. Retning
 6.4.6.1. Bagudrettet.
 6.4.6.2. Hertil kommer, at hvis de to valgfrie anordninger nævnt i punkt 6.4.2.2 er monteret på køretøjets side, finder ovennævnte forskrifter i punkt 6.4.5.2 ikke anvendelse.
 6.4.7. Elektriske forbindelser
 6.4.7.1. Lygterne må kun kunne tændes, hvis køretøjet er i bakgear, og motorens start- og stoporganer er stillet således, at motoren kan gå. Er et af disse to krav ikke opfyldt, må lygten ikke kunne tændes eller forblive tændt.
 6.4.7.2. Desuden skal de elektriske tilslutninger for de to valgfrie anordninger nævnt i punkt 6.4.2.2 være udført således, at disse anordninger ikke kan lyse, medmindre de i punkt 5.11 omhandlede lygter er tændt.
 Anordninger monteret på siden af køretøjet må være tændt under langsom forlæns manøvrering ved en hastighed på højst 10 km/h, hvis følgende betingelser er opfyldt:
 a)
 anordningerne skal aktiveres og deaktiveres manuelt med en særskilt omskifter
 b)
 hvis aktiveret på denne måde, kan de forblive tændt, også når køretøjet ikke længere er i bakgear
 c)
 de skal slukkes automatisk, hvis køretøjets hastighed fremad er mere end 10 km/h, uanset den særskilte omskifters stilling; i så fald skal de forblive slukket, indtil de bevidst tændes igen.
 6.4.8. Kontrolanordning
 Valgfri kontrolanordning.
 6.4.9. Andre forskrifter
 Ingen.
 6.5. Retningsviserblinklygte (regulativ nr. 6)
 6.5.1. Montering (se nedenstående diagram)
 Obligatorisk. Retningsviserblinklygter inddeles efter type i kategorier (1, 1a, 1b, 2a, 2b, 5 og 6), som, når de kombineres på samme køretøj, udgør et arrangement (»A« og »B«).
 Arrangement »A« gælder for alle motorkøretøjer.
 Arrangement »B« gælder kun for påhængskøretøjer.
 6.5.2. Antal
 Efter arrangement.
 6.5.3. Arrangementer (se nedenstående diagram)
 A: To forreste retningsviserblinklygter af følgende kategorier:
 1 eller 1a eller 1b
 hvis afstanden mellem kanten af denne lygtes synlige overflade i referenceaksens retning og kanten af nærlyslygtens og/eller den eventuelle tågeforlygtes synlige overflade i referenceaksens retning er mindst 40 mm
 1a eller 1b
 hvis afstanden mellem kanten af denne lygtes synlige overflade i referenceaksens retning og kanten af nærlyslygtens og/eller den eventuelle tågeforlygtes synlige overflade i referenceaksens retning er over 20 mm, men under 40 mm
 1b
 hvis afstanden mellem kanten af denne lygtes synlige overflade i referenceaksens retning og kanten af nærlyslygtens og/eller den eventuelle tågeforlygtes synlige overflade i referenceaksens retning er under eller lig med 20 mm
 to retningsviserblinklygter bagtil (kategori 2a eller 2b)
 to valgfrie ekstralygter (kategori 2a eller 2b) på alle køretøjer i klasse M2, M3, N2, N3
 to retningsviserblinklygter på siden i kategori 5 eller 6 (mindstekrav):
 5
 For køretøjer i klasse M1
 For køretøjer i klasse N1, M2 og M3 med en længde på højst 6 meter.
 6
 For køretøjer i klasse N2 og N3
 For køretøjer i klasse N1, M2 og M3 med en længde på over 6 meter.
 Det er i alle tilfælde tilladt at montere retningsviserblinklygter på siden i kategori 6 i stedet i kategori 5.
 Er der monteret forreste retningsviserblinklygter (kategori 1, 1a og 1b), der


text:
ligeledes fungerer som retningsviserblinklygter på siden (kategori 5 eller 6), kan der monteres yderligere to retningsviserblinklygter på siden (kategori 5 eller 6) for at opfylde synlighedskravene i punkt 6.5.5.
 B: To bageste retningsviserblinklygter (kategori 2a eller 2b)
 To valgfrie ekstralygter (kategori 2a eller 2b) på alle køretøjer i klasse O2, O3 og O4.
 Højst tre ekstralygter i kategori 5 eller en ekstralygte af kategori 6 pr. side på køretøjer i klasse O2 med en længde på over 9 m.
 Hvis der er monteret et AFS-system, er den afstand, der skal tages hensyn til ved valg af kategori, afstanden mellem den forreste retningsviserblinklygte og den nærmeste lygteenhed i nærmeste stilling, der bidrager til eller opfylder en nærlysfunktion.
 6.5.3.1. For køretøjer i klasse:
 a)
 M2, M3, N2, og N3 på over 6 m og til og med 9 m i længden er én yderligere anordning af kategori 5 valgfri
 b)
 M2, M3, N2, og N3 på over 9 m i længden er det obligatorisk med tre yderligere anordninger af kategori 5, der fordeles så ligeligt som praktisk muligt på hver side
 c)
 O3 og O4 er tre anordninger af kategori 5 fordelt så ligeligt som praktisk muligt på hver side obligatorisk.
 Disse forskrifter finder ikke anvendelse, hvis der er mindst tre ravgule sidemarkeringslygter, som blinker i fase og samtidigt med retningsviserblinklygterne, på samme side af køretøjet
 6.5.4. Placering
 6.5.4.1. I bredden: Den kant på den synlige overflade i referenceaksens retning, som er længst borte fra køretøjets midterplan i længderetningen, må ikke være mere end 400 mm fra køretøjets yderste kant. Denne betingelse gælder ikke for de valgfri ekstralygter bagtil.
 Afstanden mellem inderkanterne på de to synlige overflader i referenceaksens retning skal være mindst 600 mm.
 Denne afstand kan reduceres til 400 mm, hvis køretøjets totalbredde er under 1 300 mm.
 6.5.4.2. I højden: Over jorden.
 6.5.4.2.1. Højden af retningsviserblinklygternes (kategori 5 eller 6) lysemitterende flade må ikke være:
 Mindre end
 :
 350 mm for køretøjer i klasse M1 og N1, og 500 mm for alle andre køretøjsklasser, i begge tilfælde målt fra det laveste punkt og
 Mere end
 :
 1 500 mm målt fra det højeste punkt.
 6.5.4.2.2. Højden af retningsviserblinklygter i kategori 1, 1a, 1b, 2a og 2b, målt i overensstemmelse med punkt 5.8, må ikke være under 350 mm og ikke over 1 500 mm.
 6.5.4.2.3. Kan disse øvre grænser, målt som angivet ovenfor, ikke overholdes på grund af køretøjets opbygning, og er de valgfri ekstra baglygter ikke monteret, kan de for retningsviserblinklygter på siden i kategori 5 og 6 udvides til 2 300 mm og for retningsviserblinklygter i kategori 1, 1a, 1b, 2a og 2b til 2 100 mm.
 6.5.4.2.4. Hvis de valgfri ekstra baglygter er monteret, skal de placeres i en højde, der er kompatibel med de relevante forskrifter i punkt 6.5.4.1 og lygternes symmetri, og i en vertikal afstand over de obligatoriske lygter så stor, som karosseriets form muliggør, dog mindst 600 mm.
 6.5.4.3. I længden: (se nedenstående diagram)
 Afstanden mellem den lysemitterende flade for retningsviserblinklygterne på


text:
siden (kategori 5 og 6) og det tværplan, som afgrænser køretøjets totallængde foran, må ikke være over 1 800 mm.
 Denne afstand må dog ikke være over 2 500 mm:
 a)
 for køretøjer i klasse M1 og N1
 b)
 for alle andre køretøjsklasser, hvis de minimale synlighedsvinkler ikke kan overholdes på grund af køretøjets opbygning.
 Ekstra retningsviserblinklygter på siden i kategori 5 skal monteres med lige stor indbyrdes afstand i køretøjets længde.
 Ekstra retningsviserblinklygter på siden i kategori 6 skal monteres i området mellem første og sidste kvartil af påhængskøretøjets længde.
 6.5.5. Geometrisk synlighed
 6.5.5.1. Vandrette vinkler: (se nedenstående diagram)
 Lodrette vinkler: 15° over og under vandret for retningsviserblinklygter i kategori 1, 1a, 1b, 2a, 2b og 5.
 Imidlertid gælder følgende:
 a)
 Hvis en lygte monteres under 750 mm (målt efter bestemmelserne i punkt 5.8.1), kan den nedadgående vinkel på 15° mindskes til 5°.
 b)
 Hvis en valgfri lygte monteres over 2 100 mm (målt efter bestemmelserne i punkt 5.8.1), kan den opadgående vinkel på 15° mindskes til 5°.
 30° over og 5° under vandret for retningsviserblinklygter i kategori 6.
 Figur (jf. punkt 6.5)
 Konfiguration A (*)
 Kategori 5, 6
 Kategori 2a, 2b
 Kategori 1, 1a, 1b
 (*)
 Størrelsen 5° for den døde vinkel i sideretningsviserblinklygternes synlighed bagud er en øvre grænse d ≤ 1,80 m (for køretøjer i klasse M1 og N1 d ≤ 2,50 m).
 For retningsviserblinklygter i kategori 1, 1a, 1b, 2a og 2b monteret under 750 mm (målt efter bestemmelserne i punkt 5.8.1), kan vinklen indad på 45° mindskes til 20° under H-planet.
 Kategori 2a, 2b
 Konfiguration B
 6.5.5.2. Alternativt kan fabrikanten for køretøjer i klasse M1 og N1 vælge følgende: Forreste og bageste retningsviserblinklygter samt sidemarkeringslygter:
 Vandrette vinkler: (se nedenstående diagram)
 Retningsviserblinklygter på siden
 Forreste sidemarkeringslygte
 Bageste retningsviserblinklygte
 Forreste retningsviserblinklygte
 Bageste ravgule sidemarkeringslygte
 (**)
 Størrelsen 5° for den døde vinkel i sideretningsviserblinklygternes synlighed bagud er en øvre grænse. d ≤ 2,50 m
 For retningsviserblinklygter i kategori 1, 1a, 1b, 2a og 2b monteret under 750 mm (målt efter bestemmelserne i punkt 5.8.1), kan vinklen indad på 45° mindskes til 20° under H-planet.
 Lodrette vinkler: 15° over og under vandret. Hvis en lygte monteres under 750 mm (målt efter bestemmelserne i punkt 5.8.1), kan den nedadgående vinkel på 15° dog mindskes til 5°.
 For at blive anset for synlig skal der være et uhindret syn af den synlige overflade på mindst 12,5 cm2, bortset fra retningsviserblinklygterne på siden i kategori 5 og 6. Eventuelle refleksanordningers lysflader, som ikke transmitterer lys, medregnes ikke.
 6.5.6. Retning
 Efter fabrikantens eventuelle monteringsanvisninger.
 6.5.7. Elektriske forbindelser
 Retningsviserblinklygter skal tændes uafhængigt af andre lygter. Alle retningsviserblinklygter i samme side af køretøjet skal tændes og slukkes ved hjælp af samme betjeningsorgan og blinke samtidig.
 På køretøjer i klasse M1 og N1 med en længde på under 6 m og med et arrangement i overensstemmelse med punkt 6.5.5.2 ovenfor, skal ravgule sidemarkeringslygter, hvis sådanne er monteret, også blinke med samme frekvens (i fase med) retningsviserblinklygterne.
 En retningsviserblinklygte, som kan aktiveres i forskellige tilstande (statisk


text:
eller sekventiel), må ikke skifte mellem begge modusser, når den aktiveres.
 Hvis der er monteret to valgfrie ekstralygter (kategori 2a eller 2b) på køretøjer i klasse M2, M3, N2, N3, skal de anvendes i samme modus som de øvrige obligatoriske bagblinklygter (kategori 2a eller 2b).
 6.5.8. Kontrolanordning
 Funktionskontrol obligatorisk for retningsviserblinklygter i kategori 1, 1a, 1b, 2a og 2b. Den kan afgive lys- eller lydsignal eller begge dele. Afgiver den lyssignal, skal den være en blinkende kontrollampe, som, i hvert fald ved fejl i for- eller bagblinklygternes funktion, enten slukkes eller lyser uden at blinke eller viser et tydeligt frekvensskifte. Afgiver den kun lydsignal, skal dette kunne høres tydeligt, og der skal ske en tydelig frekvensændring, i hvert fald ved fejl i en af disse blinklygters funktion.
 Den skal aktiveres af det signal, der frembringes i henhold til punkt 6.2.2 i regulativ nr. 6 eller på anden passende måde (18).
 Motorkøretøjer, der er udstyret til at trække et påhængskøretøj, skal være forsynet med en særlig lysafgivende funktionskontrol for påhængskøretøjets retningsviserblinklygter, medmindre det trækkende køretøjs funktionskontrol er i stand til at afsløre fejl ved alle vogntogets retningsviserblinklygter.
 For de valgfri ekstra retningsviserblinklygter på motorkøretøjer og påhængskøretøjer er en funktionskontrol ikke obligatorisk.
 6.5.9. Andre forskrifter
 Lyset skal være et blinklys med 90 ± 30 blink pr. minut.
 Aktivering af blinklygternes betjeningsorgan skal efter højst ét sekund følges af lysafgivelse og højst efter halvandet sekund af den første slukning. Er motorkøretøjet udstyret til at trække et påhængskøretøj, skal det trækkende køretøjs betjeningsorgan til retningsviserblinklygterne også kunne aktivere påhængskøretøjets retningsviserblinklygter. Svigter en af blinklygterne, og fejlen ikke skyldes kortslutning, skal de øvrige retningsviserblinklygter fortsat blinke, men frekvensen kan under disse omstændigheder være anderledes end den foreskrevne.
 6.6. Havariblink
 6.6.1. Montering
 Obligatorisk.
 Havariblink består i, at alle køretøjets retningsviserblinklygter er i funktion samtidig efter forskrifterne i punkt 6.5 ovenfor.
 Alle retningsviserblinklygter i kategori 1 (1, 1a, 1b), som aktiveres samtidigt, skal fungere i samme modus, dvs. statisk eller sekventiel.
 Alle retningsviserblinklygter i kategori 2 (2a, 2b), som aktiveres samtidigt, skal fungere i samme modus, dvs. statisk eller sekventiel.
 6.6.2. Antal
 Som foreskrevet i punkt 6.5.2.
 6.6.3. Arrangement
 Som foreskrevet i punkt 6.5.3.
 6.6.4. Placering
 6.6.4.1. Bredde: Som foreskrevet i punkt 6.5.4.1.
 6.6.4.2. Højde: Som foreskrevet i punkt 6.5.4.2.
 6.6.4.3. Længde: Som foreskrevet i punkt 6.5.4.3.
 6.6.5. Geometrisk synlighed
 Som foreskrevet i punkt 6.5.5.
 6.6.6. Retning
 Som foreskrevet i punkt 6.5.6.
 6.6.7. Elektriske forbindelser
 6.6.7.1. Signalet skal aktiveres ved hjælp af et særligt, manuelt betjeningsorgan, som sætter alle retningsviserblinklygterne i stand til at blinke samtidig.
 6.6.7.2. Havariblinket kan aktiveres automatisk, hvis et køretøj er involveret i et sammenstød eller efter deaktivering af nødbremsesignal som nærmere angivet i punkt 6.23. I sådanne tilfælde må det gerne kunne slukkes manuelt.
 Desuden er automatisk aktivering af havariblinket tilladt for at gøre andre trafikanter opmærksom på en forestående fare som defineret i regulativerne. I sådanne tilfælde skal signalet forblive aktivt, indtil det manuelt eller automatisk afbrydes.
 6.6.7.3. På køretøjer i klasse M1 og N1 med en længde på under 6


text:
m og med et arrangement i overensstemmelse med punkt 6.5.5.2 ovenfor, skal ravgule sidemarkeringslygter, hvis sådanne er monteret, også blinke med samme frekvens (i fase med) retningsviserblinklygterne.
 6.6.8. Kontrolanordning
 Obligatorisk blinkende tilslutningskontrol.
 6.6.9. Andre forskrifter
 Hvis, som angivet i punkt 6.5.9, motorkøretøjet er udstyret til at trække et påhængskøretøj, skal havariblinkets betjeningsorgan også kunne aktivere påhængskøretøjets retningsviserblinklygter. Havariblinket skal også kunne fungere, såfremt motorens start- og stopanordning befinder sig i en stilling, hvor motoren ikke kan være i gang.
 6.7. Stoplympe (regulativ nr. 7).
 6.7.1. Montering
 Anordninger af kategori S1 og S2: obligatorisk for alle køretøjsklasser.
 Anordninger i kategori S3 eller S4: obligatoriske på køretøjer i klasse M1 og N1, bortset fra chassiser med førerhus og køretøjer i klasse N1 med åbent lastrum; valgfri for andre køretøjsklasser.
 6.7.2. Antal
 To anordninger i kategori S1 eller S2 samt én anordning i kategori S3 eller S4 for alle køretøjsklasser.
 6.7.2.1. Medmindre der er monteret en anordning af kategori S3 eller S4, kan der monteres to ekstra anordninger af kategori S1 eller S2 på køretøjer i klasse M2, M3, N2, N3, O2, O3 og O4.
 6.7.2.2. Dog kan der, hvis køretøjets midterplan i længderetningen ikke går gennem et fast karrosseripanel, men i stedet adskiller en eller to bevægelige køretøjskomponenter (f.eks. døre), og der ikke er tilstrækkelig plads til, at én anordning i kategori S3 eller S4 kan monteres over sådanne bevægelige dele i midterplanet i længderetningen, enten:
 monteres der to anordninger i kategori S3 eller S4, type »D«, eller
 der monteres en anordning i kategori S3 eller S4, forskudt til venstre eller til højre for midterplanet i længderetningen, eller
 der monteres et samvirkende lygtesystem i kategori S3 eller S4.
 6.7.3. Arrangement
 Ingen særlige forskrifter.
 6.7.4. Placering
 6.7.4.1. I bredden:
 For køretøjer i klasse M1 og N1:
 For anordninger i kategori S1 eller S2 det punkt på den synlige overflade i referenceaksens retning, som er længst borte fra køretøjets midterplan i længderetningen, må ikke være mere end 400 mm fra køretøjets yderste kant.
 For så vidt angår de inderste kanter af den synlige overflade i referenceaksens retning er der ingen særlige forskrifter.
 For alle andre klasser af køretøjer:
 For anordninger i kategori S1 eller S2 skal de inderste kanter af den synlige overflade i referenceaksens retning være mindst 600 mm fra hinanden. Denne afstand kan reduceres til 400 mm, hvis køretøjets totalbredde er under 1 300 mm.
 For anordninger i kategori S3 eller S4: referencecentret skal befinde sig på køretøjets midterplan i længderetningen. Hvis der er monteret to anordninger i kategori S3 eller S4 efter bestemmelserne i punkt 6.7.2, skal de være anbragt på hver sin side af midterplanet i længderetningen og så tæt som muligt herpå.
 Er der efter bestemmelserne i punkt 6.7.2 tilladt montering af én anordning af kategori S3 eller S4 forskudt i forhold til midterplanet i længderetningen, må afstanden derfra til anordningens referencecentrum højst være 150 mm.
 6.7.4.2. I højden:
 6.7.4.2.1.
 For anordninger i kategori S1 og S2:
 mindst 350 mm og højst 1 500 mm over jorden (2 100


text:
mm, hvis grænsen på 1 500 mm ikke kan overholdes på grund af karrosseriets form, og hvis der ikke er monteret valgfrie ekstralygter).
 Hvis de valgfrie ekstralygter er monteret, skal de placeres i en højde, der er kompatibel med forskrifterne for lygternes bredde og symmetri, og i en vertikal afstand over de obligatoriske lygter så stor, som karosseriets form muliggør, dog mindst 600 mm.
 6.7.4.2.2.
 For anordninger i kategori S3 eller S4:
 Det vandrette plan, der tangerer den synlige overflades nederste kant, skal: enten være højst 150 mm under det vandrette plan, der tangerer bagrudens synlige underkant, eller mindst 850 mm over jorden.
 Det vandrette plan, der tangerer kategori S3-eller S4-anordningens synlige overflades nederste kant, skal dog befinde sig over det vandrette plan, der tangerer kategori S1- eller S2-anordningernes synlige overflades øverste kant.
 6.7.4.3. I længden:
 6.7.4.4. For anordninger i kategori S1 og S2: bag på køretøjet.
 6.7.4.5. For anordninger i kategori S3 eller S4: ingen særlige forskrifter.
 6.7.5. Geometrisk synlighed
 Vandret vinkel:
 For anordninger i kategori S1 og S2: 45° til venstre og til højre for køretøjets længdeakse.
 For stoplygter i kategori S1 og S2 monteret under 750 mm (målt efter bestemmelserne i punkt 5.8.1), kan vinklen indad på 45° mindskes til 20° under H-planet.
 For anordninger i kategori S3 eller S4: 10° til venstre og til højre for køretøjets længdeakse.
 Lodret vinkel:
 For anordninger i kategori S1 og S2: 15° over og under vandret.
 Dog gælder følgende:
 a)
 Hvis en lygte monteres under 750 mm (målt efter bestemmelserne i punkt 5.8.1 ovenfor), kan den nedadgående vinkel på 15° mindskes til 5°.
 b)
 Hvis en valgfri lygte monteres over 2 100 mm (målt efter bestemmelserne i punkt 5.8.1), kan den opadgående vinkel på 15° mindskes til 5°.
 For anordninger i kategori S3 eller S4: 10° over og 5° under vandret.
 6.7.6. Retning
 Bagudrettet.
 6.7.7. Elektriske forbindelser
 6.7.7.1. Alle stoplygter skal tænde samtidigt, når bremsesystemet afgiver det relevante signal, som defineret i regulativ nr. 13 og 13-H.
 6.7.7.2. Stoplygterne behøver ikke at fungere, hvis motorens start- og/eller stopanordning er stillet således, at motoren ikke kan gå.
 6.7.8. Kontrolanordning
 Kontrolanordning er valgfri, men en kontrolanordning, der angiver en fejl, er dog obligatorisk, hvis komponentforskrifterne kræver det.
 Er en sådan kontrolanordning monteret, skal den være en ikke-blinkende advarselslampe, som lyser ved fejl i stoplygternes funktion.
 6.7.9. Andre forskrifter
 6.7.9.1. Anordning i kategori S3 eller S4 må ikke være indbygget i nogen anden lygte.
 6.7.9.2. Anordning i kategori S3 eller S4 kan være monteret inden i eller uden på køretøjet.
 6.7.9.2.1. Hvis den er monteret inden i køretøjet:
 må lyset fra den ikke genere føreren gennem anordninger til indirekte udsyn og/eller andre af køretøjets overflader (f.eks. bagruden).
 6.8. Bagnummerpladelygte (regulativ nr. 4)
 6.8.1. Montering
 Obligatorisk.
 6.8.2. Antal
 Således at hele nummerpladens anbringelsessted belyses.
 6.8.3. Arrangement
 Således at hele nummerpladens anbringelsessted belyses.
 6.8.4. Placering
 6.8.4.1. I bredden: Således at hele nummerpladens anbringelsessted belyses.
 6.8.4.2. I højden: Således at hele nummerpladens anbringelsessted belyses.
 6.8.4.3. I længden: Således at hele nummerpladens anbringelsessted belyses.
 6.8.5. Geometrisk synlighed


text:
Således at hele nummerpladens anbringelsessted belyses.
 6.8.6. Retning
 Således at hele nummerpladens anbringelsessted belyses.
 6.8.7. Elektriske forbindelser
 I overensstemmelse med punkt 5.11.
 6.8.8. Kontrolanordning
 Valgfri kontrolanordning. Forekommer den, skal dens funktion udføres af kontrolanordningen til positionslygterne fortil og til baglygterne.
 6.8.9. Andre forskrifter
 Er nummerpladelygten kombineret med baglygten, som er indbygget i stoplygten eller tågebaglygten, må dens fotometriske egenskaber ændres, mens stoplygten eller tågebaglygten lyser.
 6.9. Positionslygter fortil (regulativ nr. 7)
 6.9.1. Montering
 Obligatorisk på alle motorkøretøjer.
 Obligatorisk på påhængskøretøjer, som er over 1 600 mm brede.
 Valgfri på påhængskøretøjer, som ikke er over 1 600 mm brede.
 6.9.2. Antal
 To.
 6.9.3. Arrangement
 Ingen særlige forskrifter.
 6.9.4. Placering
 6.9.4.1. I bredden: Det punkt på den synlige overflade i referenceaksens retning, som er længst borte fra køretøjets midterplan i længderetningen, må ikke være mere end 400 mm fra køretøjets yderste kant.
 For påhængskøretøjers vedkommende må det punkt på den synlige overflade i referenceaksens retning, som er længst borte fra midterplanet i længderetningen, ikke være mere end 150 mm fra køretøjets yderste kant.
 Afstanden mellem inderkanterne på de to synlige overflader i referenceaksens retning skal:
 For køretøjer i klasse M1 og N1: ingen særlige forskrifter.
 For alle andre klasser af køretøjer: være mindst 600 mm. Denne afstand kan reduceres til 400 mm, hvis køretøjets totalbredde er under 1 300 mm.
 6.9.4.2. I højden: mindst 250 mm og højst 1 500 mm over jorden (2 100 mm for køretøjer i klasse O1 og O2 samt for alle andre køretøjsklasser, hvis grænsen på 1 500 mm ikke kan overholdes på grund af karosseriets form).
 6.9.4.3. I længden: ingen særlige forskrifter.
 6.9.4.4. Er positionslygten fortil og en anden lygte indbygget i hinanden, kontrolleres overholdelse af placeringsforskrifterne (punkt 6.9.4.1 til 6.9.4.3) ved hjælp af den anden lygtes synlige overflade i referenceaksens retning.
 6.9.5. Geometrisk synlighed
 6.9.5.1. Vandret vinkel: 45° indad og 80° udad.
 Hvis en lygte monteres under 750 mm (målt efter bestemmelserne i punkt 5.8.1 ovenfor), kan den nedadgående vinkel på 45° dog mindskes til 20° under H-planet.
 For påhængskøretøjers vedkommende kan vinklen indad reduceres til 5°.
 Lodret vinkel: 15° over og under vandret. Hvis en lygte monteres under 750 mm (målt efter bestemmelserne i punkt 5.8.1 ovenfor), kan den nedadgående vinkel på 15° dog mindskes til 5°.
 6.9.5.2. For køretøjer i klasse M1 og N1 som et alternativ til punkt 6.9.5.1 ovenfor, efter fabrikantens eller dennes behørigt befuldmægtigede repræsentants valg, og kun hvis der er monteret en sidemarkeringslygte fortil på køretøjet.
 Vandret vinkel: 45° udad og 45° indad.
 Hvis en lygte monteres under 750 mm (målt efter bestemmelserne i punkt 5.8.1 ovenfor), kan den nedadgående vinkel på 45° dog mindskes til 20° under H-planet.
 Lodret vinkel: 15° over og under vandret.
 Hvis en lygte monteres under 750 mm (målt efter bestemmelserne i punkt 5.8.1 ovenfor), kan den nedadgående vinkel på 15° dog mindskes til 5°.
 For at blive anset for synlig skal der være et uhindret syn af den synlige overflade på mindst 12,5 cm2. Eventuelle refleksanordningers lysflader, som ikke transmitterer lys, medregnes ikke.


text:
6.9.6. Retning
 Fremadrettet.
 6.9.7. Elektriske forbindelser
 I overensstemmelse med punkt 5.11.
 Hvis en positionslygte fortil er gensidigt indbygget med en retningsviserblinklygte, kan den elektriske forbindelse af positionslygten fortil i den pågældende side af køretøjet eller den indbyggede del af denne imidlertid være udført således, at den slukkes i hele perioden (både ON-cyklus og OFF-cyklus), hvor retningsviserblinklygten er aktiveret.
 6.9.8. Kontrolanordning
 Tilslutningskontrol obligatorisk.
 Denne kontrol skal være en ikke-blinkende kontrollampe og er ikke påkrævet, hvis instrumentpanelets lys kun kan tændes samtidig med positionslygterne fortil.
 En kontrolanordning, der angiver en fejl, er dog obligatorisk, hvis komponentforskrifterne kræver det.
 6.9.9. Andre forskrifter
 6.9.9.1. Hvis der i positionslygten fortil er monteret en eller flere generatorer for infrarød stråling, må den/disse kun aktiveres, når fjernlyslygten/nærlyslygten i samme side af køretøjet er tændt og køretøjet er i fremadgående bevægelse. Hvis positionslygten fortil eller fjernlyslygten/nærlyslygten i samme side svigter, skal generatoren(generatorerne) for infrarød stråling slukke automatisk.
 6.9.9.2. Hvis der er monteret et AFS-system med kurvelysfunktion, må positionslygten fortil dreje sammen med en lygteenhed, som den er gensidigt indbygget i.
 6.10. Baglygte (regulativ nr. 7)
 6.10.1. Montering
 Anordninger i kategori R eller R1 eller R2: obligatorisk.
 6.10.2. Antal
 To.
 6.10.2.1. Undtagen hvis der er monteret markeringslygter, er det tilladt at montere to ekstra baglygter på alle køretøjer i klasse M2, M3, N2, N3, O2, O3 og O4.
 6.10.3. Arrangement
 Ingen særlige forskrifter.
 6.10.4. Placering
 6.10.4.1. I bredden: Det punkt på den synlige overflade i referenceaksens retning, som er længst borte fra køretøjets midterplan i længderetningen, må ikke være mere end 400 mm fra køretøjets yderste kant. Denne betingelse gælder ikke for de valgfri ekstralygter bagtil.
 Afstanden mellem inderkanterne på de to synlige overflader i referenceaksens retning skal:
 For køretøjer i klasse M1 og N1: ingen særlige forskrifter.
 For alle andre klasser af køretøjer: være mindst 600 mm. Denne afstand kan reduceres til 400 mm, hvis køretøjets totalbredde er under 1 300 mm.
 6.10.4.2. I højden: mindst 350 mm og højst 1 500 mm over jorden (2 100 mm, hvis grænsen på 1 500 mm ikke kan overholdes på grund af karrosseriets form, og hvis der ikke er monteret valgfrie ekstralygter). Hvis de valgfrie ekstralygter er monteret, skal de placeres i en højde, der er kompatibel med de relevante forskrifter i punkt 6.10.4.1 og lygternes symmetri, og i en vertikal afstand over de obligatoriske lygter så stor, som karosseriets form muliggør, dog mindst 600 mm.
 6.10.4.3. I længden: bag på køretøjet.
 6.10.5. Geometrisk synlighed
 6.10.5.1. Vandret vinkel: 45° indad og 80° udad.
 Hvis en lygte monteres under 750 mm (målt efter bestemmelserne i punkt 5.8.1 ovenfor), kan den nedadgående vinkel på 45° dog mindskes til 20° under H-planet.
 Lodret vinkel: 15° over og under vandret.
 Dog gælder følgende:
 a)
 Hvis en lygte monteres under 750 mm (målt efter bestemmelserne i punkt 5.8.1 ovenfor), kan den nedadgående vinkel på 15° mindskes til 5°.
 b)
 Hvis en valgfri lygte monteres over 2 100 mm (målt efter bestemmelserne i punkt 5.8.1), kan den opadgående vinkel på 15° mindskes til 5°.
 6.10.5.2. For


text:
køretøjer i klasse M1 og N1 som et alternativ til punkt 6.10.5.1 ovenfor, efter fabrikantens eller dennes behørigt befuldmægtigede repræsentants valg, og kun hvis der er monteret en sidemarkeringslygte fortil på køretøjet.
 Vandret vinkel: 45° udad og 45° indad. Hvis en lygte monteres under 750 mm (målt efter bestemmelserne i punkt 5.8.1 ovenfor), kan den nedadgående vinkel på 45° dog mindskes til 20° under H-planet.
 Lodret vinkel: 15° over og under vandret.
 Hvis en lygte monteres under 750 mm (målt efter bestemmelserne i punkt 5.8.1 ovenfor), kan den nedadgående vinkel på 15° dog mindskes til 5°.
 For at blive anset for synlig skal der være et uhindret syn af den synlige overflade på mindst 12,5 cm2. Eventuelle refleksanordningers lysflader, som ikke transmitterer lys, medregnes ikke.
 6.10.6. Retning
 Bagudrettet.
 6.10.7. Elektriske forbindelser
 I overensstemmelse med punkt 5.11.
 Hvis en baglygte er gensidigt indbygget med en retningsviserblinklygte, kan den elektriske forbindelse af baglygten i den pågældende side af køretøjet eller den indbyggede del af denne imidlertid være udført således, at den slukkes i hele perioden (både ON-cyklus og OFF-cyklus), hvor retningsviserblinklygten er aktiveret.
 6.10.8. Kontrolanordning
 Tilslutningskontrol obligatorisk. Den skal være kombineret med tilslutningskontrollen for positionslygterne fortil.
 En kontrolanordning, der angiver en fejl, er dog obligatorisk, hvis komponentforskrifterne kræver det.
 6.10.9. Andre forskrifter
 Ingen.
 6.11. Tågebaglygte (regulativ nr. 38)
 6.11.1. Montering
 Anordninger i kategori F eller F1 eller F2: obligatorisk.
 6.11.2. Antal
 En eller to.
 6.11.3. Arrangement
 Ingen særlige forskrifter.
 6.11.4. Placering
 6.11.4.1. I bredden: Er der kun én tågebaglygte, skal den i forhold til køretøjets midterplan i længderetningen være anbragt på den modsatte side af den i registreringslandet påbudte færdselsretning; referencecentret kan også være anbragt i køretøjets midterplan i længderetningen.
 6.11.4.2. I højden: mindst 250 mm og højst 1 000 mm over jorden. For tågebaglygter, som er grupperet med en baglygte til klasse N3G-køretøjer (terrængående), kan den maksimale højde øges til 1 200 mm.
 6.11.4.3. I længden: Bag på køretøjet.
 6.11.5. Geometrisk synlighed
 Afgrænses af de i punkt 2.13 beskrevne vinkler α og β:
 α = 5° opad og 5° nedad
 β = 25° til højre og til venstre.
 6.11.6. Retning
 Bagudrettet.
 6.11.7. Elektriske forbindelser
 Der gælder følgende forskrifter:
 6.11.7.1.
 Tågebaglygten(-lygterne) må ikke kunne tændes, medmindre fjernlys-, nærlys- eller tågeforlygterne er tændt.
 6.11.7.2.
 Tågebaglygten (-lygterne) skal kunne slukkes uafhængigt af alle andre lygter.
 6.11.7.3.
 Desuden gælder en af følgende forskrifter:
 6.11.7.3.1.
 Tågebaglygten (-lygterne) forbliver tændt, indtil positionslygterne fortil/baglygterne slukkes; derefter skal tågebaglygten (-lygterne) være afbrudt, indtil den (de) forsætligt tændes igen.
 6.11.7.3.2.
 Som supplement til den obligatoriske kontrolanordning (punkt 6.11.8) afgives der et advarselssignal — mindst et lydsignal — hvis tændingen slås fra eller tændingsnøglen tages ud og fordøren i førersiden åbnes, uanset om lygterne i punkt 6.11.7.1 er tændte eller slukkede, mens afbryderen for tågebaglygten er på »tændt«.
 6.11.7.4.
 Betjeningen af tågebaglygten (-lygterne) må ikke påvirkes af tænding og slukning af andre lygter, bortset fra de i punkt 6.11.7.1, 6.11.7.3 og 6.11.7.5 omhandlede tilfælde.
 6.11.7.5.
 Tågebaglygten (-lygterne) på et trækkende motorkøretøj må slukke automatisk, når et påhængskøretøj er tilsluttet og dettes


text:
tågebaglygte(r) er aktiveret.
 6.11.8. Kontrolanordning
 Tilslutningskontrol obligatorisk. En uafhængig ikke-blinkende advarselslampe.
 6.11.9. Andre forskrifter
 Afstanden mellem tågebaglygten og stoplygterne skal altid være større end 100 mm.
 6.12. Parkeringslygte (regulativ nr. 77 eller 7)
 6.12.1. Montering
 På motorkøretøjer, som ikke er over 6 m i længden og ikke over 2 m i bredden: valgfri.
 På alle andre køretøjer: forbudt.
 6.12.2. Antal
 Efter arrangement.
 6.12.3. Arrangement
 Enten to lygter foran og to lygter bagpå eller én lygte på hver side.
 6.12.4. Placering
 6.12.4.1. I bredden: Det punkt på den synlige overflade i referenceaksens retning, som er længst borte fra køretøjets midterplan i længderetningen, må ikke være mere end 400 mm fra køretøjets yderste kant.
 Er der monteret to lygter, skal lygterne være anbragt på køretøjets sider.
 6.12.4.2. I højden:
 For køretøjer i klasse M1 og N1: ingen særlige forskrifter.
 For alle andre klasser af køretøjer: mindst 350 mm og højst 1 500 mm over jorden (2 100 mm, hvis grænsen på 1 500 mm ikke kan overholdes på grund af karrosseriets form).
 6.12.4.3. I længden: Ingen særlige forskrifter.
 6.12.5. Geometrisk synlighed
 Vandret vinkel: 45° udad, fremad og bagud.
 Hvis en forreste eller bageste parkeringslygte monteres under 750 mm (målt efter bestemmelserne i punkt 5.8.1 ovenfor), kan den nedadgående vinkel på 45° dog mindskes til 20° under H-planet.
 Lodret vinkel: 15° over og under vandret.
 Hvis en lygte monteres under 750 mm (målt efter bestemmelserne i punkt 5.8.1 ovenfor), kan den nedadgående vinkel på 15° dog mindskes til 5°.
 6.12.6. Retning
 Således at lygterne opfylder forskrifterne med hensyn til synlighed fremad og bagud.
 6.12.7. Elektriske forbindelser
 De elektriske forbindelser skal være af en sådan art, at parkeringslygten (lygterne) i samme side af køretøjet kan tændes uafhængigt af andre lygter.
 Parkeringslygte(r) og, hvis relevant, positionslygter fortil og baglygter i henhold til punkt 6.12.9 nedenfor, skal kunne fungere, selv om motorens startanordning er stillet således, at motoren ikke kan gå. En anordning som automatisk deaktiverer disse lygter som en funktion af tid er forbudt.
 6.12.8. Kontrolanordning
 Valgfri tilslutningskontrol. Forekommer den, må den ikke kunne forveksles med kontrolanordningen til positionslygterne fortil og til baglygterne.
 6.12.9. Andre forskrifter
 Disse lygters funktion kan også udføres ved, at positionslygterne fortil og baglygterne i samme side af køretøjet tændes samtidig. I sidstnævnte tilfælde anses lygter, der opfylder forskrifterne for positionslygter fortil og baglygter, for at opfylde forskrifterne for parkeringslygter.
 6.13. Endemarkeringslygte (regulativ nr. 7)
 6.13.1. Montering
 Anordninger i kategori A eller AM (synlige forfra) og anordninger i kategori R, R1, R2, RM1 eller RM2 (synlige bagfra):
 Obligatorisk på køretøjer, hvis bredde er over 2,10 m. Valgfri på køretøjer, hvis bredde er mellem 1,80 og 2,10 m. Bagudrettede markeringslygter er valgfri på chassis med førerhus.
 6.13.2. Antal
 To, som er synlige forfra, og to, som er synlige bagfra.
 Ekstralygter kan monteres som følger:
 a)
 to synlige forfra
 b)
 to synlige bagfra.
 6.13.3. Arrangement
 Ingen særlige forskrifter.
 6.13.4. Placering
 6.13.4.1. I bredden:
 Foran og bagpå: så nær køretøjets yderste kant som muligt. Denne betingelse anses for opfyldt, hvis det punkt på den


text:
synlige overflade i referenceaksens retning, som er længst borte fra køretøjets midterplan i længderetningen, ikke er mere end 400 mm fra køretøjets yderste kant.
 6.13.4.2. I højden:
 Fortil: Motorkøretøjer — det vandrette plan, som tangerer overkanten på den synlige overflade i referenceaksens retning, må ikke være lavere end det vandrette plan, som tangerer overkanten af forrudens gennemsigtige del.
 Påhængskøretøjer og sættevogne — i den maksimale højde, som er i overensstemmelse med forskrifterne for køretøjets bredde, konstruktion og funktion og for lygtesymmetrien.
 Bagtil I den maksimale højde, som er i overensstemmelse med forskrifterne for køretøjets bredde, konstruktion og funktion og for lygtesymmetrien.
 Ekstralygterne som specificeret i punkt 6.13.2 b) skal monteres med så stor indbyrdes afstand i højden i forhold til de obligatoriske lygter som praktisk muligt, forudsat at deres placering er kompatibel med køretøjets konstruktion og funktion og med lygtesymmetrien.
 6.13.4.3. I længden: ingen særlige forskrifter.
 Ekstralygterne som specificeret i punkt 6.13.2 a) skal monteres så tæt som muligt på bagenden. Dette krav skal anses for at være opfyldt, hvis afstanden mellem den bageste ekstralygte og køretøjets bagende ikke er på over 400 mm.
 6.13.5. Geometrisk synlighed
 Vandret vinkel: 80° indad.
 Lodret vinkel: 5° over og 20° under vandret.
 6.13.6. Retning
 Således at lygterne opfylder forskrifterne med hensyn til synlighed fremad og bagud.
 6.13.7. Elektriske forbindelser
 I overensstemmelse med punkt 5.11.
 6.13.8. Kontrolanordning
 Valgfri kontrolanordning. Forekommer den, skal dens funktion udføres af kontrolanordningen til positionslygterne fortil og til baglygterne.
 En kontrolanordning, der angiver en fejl, er dog obligatorisk, hvis komponentforskrifterne kræver det.
 6.13.9. Andre forskrifter
 Er alle andre forskrifter opfyldt, kan de obligatoriske eller valgfri lygter, der kan ses forfra, og de obligatoriske eller valgfri lygter, der kan ses bagfra i samme side af køretøjet, kombineres i en enkelt anordning.
 To af de lygter, der er synlige bagfra, kan være sammenbyggede, kombinerede eller indbygget i hinanden i overensstemmelse med punkt 5.7.
 Endemarkeringslygtens placering i forhold til den tilsvarende positionslygte skal være sådan, at afstanden mellem projektionen på et lodret tværplan af de punkter på de pågældende to lygters synlige overflader i deres referenceaksers retning, som er nærmest hinanden, er mindst 200 mm.
 Ekstralygterne som specificeret i punkt 6.13.2 a), der anvendes til markering af omridset af bagenden på køretøjet, påhængskøretøjet eller sættevognen, skal monteres således, at den er synlig i synsfeltet på godkendte spejlanordninger (hovedspejle) til indirekte udsyn.
 6.14. Bagudvendende refleksanordninger, ikke trekantede (regulativ nr. 3)
 6.14.1. Montering
 Obligatorisk på motorkøretøjer.
 Tilladt på påhængskøretøjer, forudsat at de er sammenbygget med de øvrige bagudrettede lyssignaler.
 6.14.2. Antal
 To, som skal opfylde forskrifterne i regulativ nr. 3 til refleksanordninger i klasse IA eller klasse IB. Yderligere refleksanordninger og reflekterende materiale (herunder to refleksanordninger, der ikke er i overensstemmelse med punkt 6.14.4 nedenfor) er valgfri, forudsat de ikke forringer de obligatoriske lygters og lyssignalers effektivitet.
 6.14.3. Arrangement
 Ingen særlige forskrifter.
 6.14.4. Placering
 6.14.4.1. I bredden: Det punkt på lysfladen, som er længst borte fra køretøjets midterplan i længderetningen, må ikke være mere end 400 mm fra køretøjets yderste kant.
 Afstanden mellem inderkanterne på


text:
de to synlige overflader i referenceaksens retning skal:
 For køretøjer i klasse M1 og N1: ingen særlige forskrifter.
 For alle andre klasser af køretøjer: være mindst 600 mm. Denne afstand kan reduceres til 400 mm, hvis køretøjets totalbredde er under 1 300 mm.
 6.14.4.2. I højden: mindst 250 mm eller højst 900 mm (højst 1 200 mm, hvis sammenbygget med baglygte(r), 1 500 mm, hvis grænserne på henholdsvis 900 og 1 200 mm ikke kan overholdes på grund af karosseriets form).
 6.14.4.3. I længden: Bag på køretøjet.
 6.14.5. Geometrisk synlighed
 Vandret vinkel: 30° indad og udad.
 Lodret vinkel: 10° over og under vandret.
 Hvis en refleksanordning monteres under 750 mm (målt efter bestemmelserne i punkt 5.8.1 ovenfor), kan den nedadgående vinkel på 10° dog mindskes til 5°.
 6.14.6. Retning
 Bagudrettet.
 6.14.7. Andre forskrifter
 Refleksanordningerne kan have dele af deres lysflade fælles med den synlige overflade på andre lygter bag på køretøjet.
 6.15. Bagudvendende refleksanordninger, trekantede (regulativ nr. 3)
 6.15.1. Montering
 Obligatorisk på påhængskøretøjer.
 Forbudt på motorkøretøjer.
 6.15.2. Antal
 To, som skal opfylde forskrifterne i regulativ nr. 3 til refleksanordninger i klasse IIIA eller klasse IIIB. Yderligere refleksanordninger og reflekterende materiale (herunder to refleksanordninger, der ikke er i overensstemmelse med punkt 6.15.4 nedenfor) er valgfri, forudsat de ikke forringer de obligatoriske lygters og lyssignalers effektivitet.
 6.15.3. Arrangement
 Trekantens spids skal pege opad.
 6.15.4. Placering
 6.15.4.1. I bredden: Det punkt på lysfladen, som er længst borte fra køretøjets midterplan i længderetningen, må ikke være mere end 400 mm fra køretøjets yderste kant.
 Afstanden mellem refleksanordningernes inderkanter skal være mindst 600 mm. Denne afstand kan reduceres til 400 mm, hvis køretøjets totalbredde er under 1 300 mm.
 6.15.4.2. I højden: mindst 250 mm eller højst 900 mm (højst 1 200 mm, hvis sammenbygget med baglygte(r), 1 500 mm, hvis grænserne på henholdsvis 900 og 1 200 mm ikke kan overholdes på grund af karosseriets form).
 6.15.4.3. I længden: Bag på køretøjet.
 6.15.5. Geometrisk synlighed
 Vandret vinkel: 30° indad og udad.
 Lodret vinkel: 15° over og under vandret. Hvis en refleksanordning monteres under 750 mm (målt efter bestemmelserne i punkt 5.8.1 ovenfor), kan den nedadgående vinkel på 15° dog mindskes til 5°.
 6.15.6. Retning
 Bagudrettet.
 6.15.7. Andre forskrifter
 Refleksanordningerne kan have dele af deres lysflade fælles med den synlige overflade på andre lygter bag på køretøjet.
 6.16. Fremadvendende refleksanordninger, ikke trekantede (regulativ nr. 3)
 6.16.1. Montering
 Obligatorisk på påhængskøretøjer.
 Obligatorisk på motorkøretøjer, hvor alle de fremadrettede lygter med refleksanordninger kan skjules.
 Tilladt på andre motorkøretøjer.
 6.16.2. Antal
 To, som skal opfylde forskrifterne i regulativ nr. 3 til refleksanordninger i klasse IA eller klasse IB. Yderligere refleksanordninger og reflekterende materiale (herunder to refleksanordninger, der ikke er i overensstemmelse med punkt 6.16.4 nedenfor) er valgfri, forudsat de ikke forringer de obligatoriske lygters og lyssignalers effektivitet.
 6.16.3. Arrangement
 Ingen særlige forskrifter.
 6.16.4. Placering
 6.16.4.1. I bredden: Det punkt på lysfladen, som er længst borte fra køretøjets midterplan i længderetningen, må ikke være mere end 400 mm fra køretøjets yderste kant.
 For påhængskøretøjets vedkommende må det punkt på


text:
lysfladen, som er længst borte fra køretøjets midterplan i længderetningen, ikke være mere end 150 mm fra køretøjets yderste kant.
 Afstanden mellem inderkanterne på de to synlige overflader i referenceaksens retning skal:
 For køretøjer i klasse M1 og N1: ingen særlige forskrifter.
 For alle andre klasser af køretøjer: være mindst 600 mm. Denne afstand kan reduceres til 400 mm, hvis køretøjets totalbredde er under 1 300 mm.
 6.16.4.2. I højden: Mindst 250 mm og højst 900 mm over jorden (1 500 mm, hvis grænsen på 900 mm ikke kan overholdes på grund af karrosseriets form).
 6.16.4.3. I længden: foran på køretøjet.
 6.16.5. Geometrisk synlighed
 Vandret vinkel: 30° indad og udad. For påhængskøretøjers vedkommende kan vinklen indad reduceres til 10°. Kan dette krav ikke opfyldes af de obligatoriske refleksanordninger på grund af påhængskøretøjets konstruktion, kan der monteres yderligere (supplerende) refleksanordninger, som ikke behøver opfylde kravene til placering i bredden (punkt 6.16.4.1 ovenfor), og som sammen med de obligatoriske refleksanordninger giver den krævede synlighedsvinkel.
 Lodret vinkel: 10° over og under vandret. Hvis en refleksanordning monteres under 750 mm (målt efter bestemmelserne i punkt 5.8.1 ovenfor), kan den nedadgående vinkel på 10° dog mindskes til 5°.
 6.16.6. Retning
 Fremadrettet.
 6.16.7. Andre forskrifter
 Refleksanordningerne kan have dele af deres lysflade fælles med den synlige overflade på andre lygter foran på køretøjet.
 6.17. Siderefleksanordninger, ikke trekantede (regulativ nr. 3)
 6.17.1. Montering
 Obligatorisk: på alle motorkøretøjer, hvis længde er over 6 m.
 På alle påhængskøretøjer.
 Valgfri: på motorkøretøjer, hvis længde er under 6 m.
 6.17.2. Antal
 Et sådant antal, at forskrifterne for placering i længderetningen overholdes. Disse anordninger skal opfylde forskrifterne i regulativ nr. 3 for refleksanordninger i klasse IA eller klasse IB. Yderligere refleksanordninger og reflekterende materiale (herunder to refleksanordninger, der ikke er i overensstemmelse med punkt 6.17.4 nedenfor) er valgfri, forudsat de ikke forringer de obligatoriske lygters og lyssignalers effektivitet.
 6.17.3. Arrangement
 Ingen særlige forskrifter.
 6.17.4. Placering
 6.17.4.1. I bredden: Ingen særlige forskrifter.
 6.17.4.2. I højden: Mindst 250 mm eller højst 900 mm (højst 1 200 mm, hvis sammenbygget med anden lygte, 1 500 mm, hvis grænserne på henholdsvis 900 og 1 200 mm ikke kan overholdes på grund af karosseriets form, eller hvis anordningens montering ikke er obligatorisk i henhold til punkt 6.17.1).
 6.17.4.3. I længden: Mindst en siderefleksanordning skal være anbragt i køretøjets midterste tredjedel, og den forreste refleksanordning skal være højst 3 m fra forenden.
 Afstanden mellem to siderefleksanordninger må ikke være over 3 m. Dette gælder dog ikke for køretøjer i klasse M1 og N1.
 Kan dette krav ikke opfyldes på grund af køretøjets opbygning, kan afstanden øges til 4 m. Afstanden mellem den bageste refleksanordning og køretøjets bagside må ikke være over 1 m. For køretøjer, hvis længde ikke er over 6 m, er én siderefleksanordning inden for den første tredjedel af køretøjets længde og/eller inden for den sidste tredjedel dog tilstrækkeligt.
 For køretøjer i klasse M1, hvis længde er over 6 m, men ikke over 7 m, er en siderefleksanordning monteret højst 3 m fra forenden og en


text:
siderefleksanordning inden for den sidste tredjedel af køretøjets længde tilstrækkeligt.
 6.17.5. Geometrisk synlighed
 Vandret vinkel: 45° fremad og bagud.
 Lodret vinkel: 10° over og under vandret. Hvis en refleksanordning monteres under 750 mm (målt efter bestemmelserne i punkt 5.8.1 ovenfor), kan den nedadgående vinkel på 10° dog mindskes til 5°.
 6.17.6. Retning
 Rettet til siden.
 6.17.7. Andre forskrifter
 Siderefleksanordningerne kan have dele af deres lysflade fælles med den synlige overflade på andre sidelygter.
 6.18. Sidemarkeringslygter (regulativ nr. 91)
 6.18.1. Montering
 Obligatorisk: På alle køretøjer, hvis længde er over 6 m, dog ikke chassis med førerhus.
 Sidemarkeringslygter af type SM1 skal benyttes på alle køretøjsklasser; det er dog tilladt at anvende sidemarkeringslygter af type SM2 på køretøjer i klasse M1.
 Desuden skal sidemarkeringslygter anvendes på køretøjer i klasses M1 og N1 med en længde på under 6 m, hvis de supplerer de reducerede synlighedskrav til positionslygter fortil i overensstemmelse med punkt 6.9.5.2 og baglygter i overensstemmelse med punkt 6.10.5.2.
 Valgfri: på alle andre køretøjer.
 Der kan benyttes sidemarkeringslygter af type SM1 eller SM2.
 6.18.2. Mindste antal på hver side
 Et sådant antal, at forskrifterne for placering i længderetningen overholdes.
 6.18.3. Arrangement
 Ingen særlige forskrifter.
 6.18.4. Placering
 6.18.4.1. I bredden: ingen særlige forskrifter.
 6.18.4.2. I højden: mindst 250 mm og højst 1 500 mm over jorden (2 100 mm, hvis grænsen på 1 500 mm ikke kan overholdes på grund af karrosseriets form).
 6.18.4.3. I længden: Mindst en sidemarkeringslygte skal være anbragt på køretøjets midterste tredjedel, og den forreste sidemarkeringslygte må ikke være mere end 3 m fra forenden. Afstanden mellem to sidemarkeringslygter må ikke være over 3 m. Kan dette krav ikke opfyldes på grund af køretøjets opbygning, konstruktion eller anvendelse, kan afstanden øges til 4 m.
 Afstanden mellem den bageste sidemarkeringslygte og køretøjets bagende må ikke være over 1 m.
 For køretøjer, hvis længde ikke er over 6 m, og for chassis med førerhus er en sidemarkeringslygte inden for den første tredjedel af køretøjets længde og/eller inden for den sidste tredjedel dog tilstrækkeligt. For køretøjer i klasse M1, hvis længde er over 6 m, men ikke over 7 m, er én sidemarkeringslygte monteret højst 3 m fra forenden og én sidemarkeringslygte inden for den sidste tredjedel af køretøjets længde tilstrækkeligt.
 6.18.5. Geometrisk synlighed
 Vandret vinkel: 45° fremad og bagud. For køretøjer på hvilke montering af sidemarkeringslygter ikke er obligatorisk, kan denne værdi dog reduceres til 30°.
 Hvis køretøjet er udstyret med sidemarkeringslygter, der bruges til at supplere for- og bagblinklygternes reducerede geometriske synlighed i overensstemmelse med punkt 6.5.5.2 ovenfor og/eller positionslygters og baglygters reducerede geometriske synlighed i overensstemmelse med punkt 6.9.5.2 og 6.10.5.2 ovenfor, er vinklerne 45° mod køretøjets for- og bagende og 30° mod køretøjets midte (se figur i punkt 6.5.5.2 ovenfor).
 Lodret vinkel: 10° over og under vandret. Hvis en lygte monteres under 750 mm (målt efter bestemmelserne i punkt 5.8.1 ovenfor), kan den nedadgående vinkel på 10° dog mindskes til 5°.
 6.18.6. Retning
 Rettet til siden.
 6.18.7. Elektriske forbindelser
 På køretøjer i klasse M1 og N1 med


text:
en længde på mindre end 6 m, kan sidemarkeringslygterne tilsluttes, så de blinker, hvis denne blinken er i fase og har samme frekvens som retningsviserblinklygterne i samme side af køretøjet.
 På køretøjer i klasse M2, M3, N2, N3, O3 og O4 kan obligatoriske ravgule sidemarkeringslygter blinke samtidigt med retningsviserblinklygterne på samme side af køretøjet. Såfremt der er monteret retningsviserblinklygter i kategori 5 efter punkt 6.5.3.1 på siden af køretøjet, må disse ravgule sidemarkeringslygter ikke blinke.
 6.18.8. Kontrolanordning
 Valgfri kontrolanordning. Forekommer den, skal dens funktion udføres af kontrolanordningen for positionslygterne fortil og for baglygterne.
 6.18.9. Andre forskrifter
 Er den bageste sidemarkeringslygte kombineret med baglygte, som er indbygget i tågebaglygten eller stoplygten, eller er den indbygget i denne lygte, kan sidemarkeringslygtens fotometriske egenskaber ændres, når tågebaglygten eller stoplygten lyser.
 Sidemarkeringslygter skal være ravgule, hvis de blinker sammen med den bageste retningsviserblinklygte.
 6.19. Kørelyslygte (regulativ nr. 87)
 6.19.1. Montering
 Obligatorisk på motorkøretøjer. Forbudt på påhængskøretøjer.
 6.19.2. Antal
 To.
 6.19.3. Arrangement
 Ingen særlige forskrifter.
 6.19.4. Placering
 6.19.4.1. I bredden: De inderste kanter af den synlige overflade i referenceaksens retning skal være mindst 600 mm fra hinanden.
 Denne afstand kan reduceres til 400 mm, hvis køretøjets totalbredde er under 1 300 mm.
 6.19.4.2. I højden: mindst 250 mm og højst 1 500 mm over jorden.
 6.19.4.3. I længden: foran på køretøjet. Dette krav anses for opfyldt, hvis det emitterede lys hverken generer føreren direkte eller indirekte gennem anordninger til indirekte udsyn og/eller køretøjets øvrige reflekterende flader.
 6.19.5. Geometrisk synlighed
 Vandret: 20° udad og 20° indad.
 Lodret: 10° opad og 10° nedad.
 6.19.6. Retning
 Fremadrettet.
 6.19.7. Elektriske forbindelser
 6.19.7.1. Kørelyslygterne skal tænde automatisk, når motorens (fremdriftssystemets) start- og/eller stopanordning er stillet således, at motoren (fremdriftssystemet) kan gå. Kørelyslygten kan dog være slukket under følgende betingelser:
 6.19.7.1.1.
 Automatgearet er i parkeringsposition (P) eller
 6.19.7.1.2.
 Parkeringsbremsen er aktiveret eller
 6.19.7.1.3.
 Før køretøjet bringes i bevægelse første gang efter hver manuel aktivering af fremdriftssystemet.
 6.19.7.2. Kørelyslygterne må kunne slukkes manuelt, når køretøjets hastighed ikke overskrider 10 km/h, forudsat at de tænder automatisk, når køretøjets hastighed kommer op på over 10 km/h, eller når køretøjet har bevæget sig mere end 100 m, og at de forbliver tændt, indtil de bevidst slukkes igen.
 6.19.7.3. Kørelyslygten skal slukke automatisk, når motorens (fremdriftssystemets) start- og/eller stopanordning er stillet således, at motoren (fremdriftssystemet) umuligt kan gå, eller når tågeforlygterne eller nær- eller fjernlyslygterne er tændt, undtagen når sidstnævnte benyttes til korte advarselsblink (19).
 6.19.7.4. De i punkt 5.11 omhandlede lygter tændes ikke, når kørelyslygterne er tændt.
 6.19.7.5. Hvis afstanden mellem forreste retningsviserblinklygte og kørelyslygten er lig med eller under 40 mm, kan den elektriske forbindelse af kørelyslygten i den pågældende side af køretøjet være udført således, at
 a)
 den slukkes, eller
 b)
 dens lysintensitet nedsættes i hele den periode (både ON-cyklus og OFF-cyklus), hvor den forreste retningsviserblinklygte er aktiveret.
 6.19.7.6. Hvis en retningsviserblinklygte er gensidigt indbygget med en kørelyslygte, skal den elektriske forbindelse af kørelyslygten i den pågældende side af køretøjet være således, at kørelyslygten slukkes i hele den periode (både ON-cyklus og OFF-cyklus),


text:
hvor den forreste retningsviserblinklygte er aktiveret.
 6.19.8. Kontrolanordning
 Valgfri tilslutningskontrol, en kontrolanordning, der angiver en fejl, er dog obligatorisk, hvis komponentforskrifterne kræver det.
 6.19.9. Andre forskrifter
 Ingen forskrifter.
 6.20. Kurvelyslygte (regulativ nr. 119)
 6.20.1. Montering
 Valgfri på motorkøretøjer.
 6.20.2. Antal
 To.
 6.20.3. Arrangement
 Ingen særlige forskrifter.
 6.20.4. Placering
 6.20.4.1. I bredden: Der skal være en kurvelyslygte på hver side af køretøjets midterplan i længderetningen.
 6.20.4.2. I længden: højst 1 000 mm fra forenden.
 I højden
 :
 Minimum: Mindst 250 mm over jorden.
 Maksimum: Højst 900 mm over jorden.
 Intet punkt på den synlige overflade i referenceaksens retning må dog ligge højere end det højeste punkt på nærlyslygtens synlige overflade i referenceaksens retning.
 6.20.5. Geometrisk synlighed
 Afgrænses af de i punkt 2.13 beskrevne vinkler α og β:
 α = 10° opad og nedad
 β = 30° til 60° udad.
 6.20.6. Retning
 Således at lygterne opfylder forskrifterne med hensyn til geometrisk synlighed.
 6.20.7. Elektriske forbindelser
 Kurvelyslygterne skal tilsluttes således, at de ikke kan aktiveres, uden at fjernlys- eller nærlyslygten samtidig er tændt.
 6.20.7.1. Kurvelyslygten i en side af køretøjet må kun tændes automatisk, når retningsviserblinklygterne i samme side af køretøjet er tændt, og/eller når styringsvinklen ændres fra ligeudkørsel og mod samme side af køretøjet.
 Kurvelyslygten skal slukkes automatisk, når retningsviserblinklygterne slukkes og/eller styringsvinklen er tilbage i stillingen for ligeudkørsel.
 6.20.7.2. Når baklygten er tændt, må begge kurvelyslygter tændes samtidigt, uafhængigt af rattets eller retningsviserblinklygternes stilling. Hvis de er tændt, skal begge kurvelyslygter afbrydes enten:
 a)
 når baklygten slukkes eller
 b)
 når køretøjets hastighed fremad er over 10 km/h
 6.20.8. Kontrolanordning
 Ingen.
 6.20.9. Andre forskrifter
 Kurvelyslygterne må ikke blive aktiveret ved hastigheder på over 40 km/h.
 6.21. Synlighedsmærkning (regulativ nr. 104)
 6.21.1. Montering
 6.21.1.1. Forbudt: På køretøjer i klasse M1 og O1.
 6.21.1.2. Obligatorisk:
 6.21.1.2.1.
 Bagudrettet:
 Fuld konturmarkering på følgende køretøjsklasser med en bredde på over 2 100 mm:
 a)
 N2 med totalmasse på over 7,5 ton og N3 (med undtagelse af chassiser med førerhus, ukomplette køretøjer og sættevognstrækkere)
 b)
 O3 og O4 (med undtagelse af ukomplette køretøjer).
 6.21.1.2.2.
 Rettet til siden:
 6.21.1.2.2.1.
 Delvis konturmarkering på køretøjer med en længde på over 6 000 mm (inkl. påhængskøretøjers trækstang) i følgende klasser:
 a)
 N2 med totalmasse på over 7,5 ton og N3 (med undtagelse af chassiser med førerhus, ukomplette køretøjer og sættevognstrækkere)
 b)
 O3 og O4 (med undtagelse af ukomplette køretøjer).
 6.21.1.2.3.
 En linjemarkering kan monteres i stedet for den obligatoriske konturmarkering, hvis køretøjets form, opbygning, konstruktion eller driftsforhold gør det umuligt at montere den obligatoriske konturmarkering.
 6.21.1.2.4.
 Hvis karrosseriets udvendige flader delvist består af bøjeligt materiale, skal en sådan linjemarkering monteres på en stiv del/stive dele af køretøjet. Resten af synlighedsmærkningen kan monteres på det bøjelige materiale. Hvis karrosseriets udvendige flader er fuldt ud af et bøjeligt materiale, kan linjemarkeringen anbringes på det bøjelige materiale.
 6.21.1.2.5.
 I tilfælde hvor fabrikanten, efter den tekniske tjenestes kontrol, over for den typegodkendende myndighed, kan godtgøre, at det som følge af driftsforhold, som kan kræve en særlig form, struktur eller konstruktion af køretøjet, er umuligt at opfylde


text:
forskrifterne i 6.21.2 -6.21.7.5 nedenfor, er en delvis opfyldelse af disse forskrifter acceptabel. Dette er dog betinget af, at en del af forskrifterne opfyldes, hvor dette er muligt, og at der monteres så meget synlighedsmærkning, som delvis opfylder forskrifterne, som det er muligt på køretøjskonstruktionen. Dette kan omfatte montering af ekstra beslag eller plader, der indeholder materiale, der er i overensstemmelse med regulativ nr. 104, hvor konstruktionen muliggør dette, for at sikre en tydelig og ensartet mærkning, der er i overensstemmelse med målet om synlighed.
 I tilfælde, hvor delvis opfyldelse anses for acceptable, kan refleksanordninger i klasse IVA i regulativ nr. 3 eller beslag, der indeholder reflekterende materiale i overensstemmelse med de fotometriske forskrifter for klasse C i regulativ nr. 104, erstatte en del af den foreskrevne synlighedsmærkning. I sådanne tilfælde, skal der monteres mindst én sådan refleksanordning for hver 1 500 mm.
 De nødvendige oplysninger skal være anført i meddelelsesformularen.
 6.21.1.3. Valgfri:
 6.21.1.3.1.
 Bagudrettet og rettet til siden:
 På alle andre køretøjsklasser, som ikke er angivet i punkt 6.21.1.1 og 6.21.1.2 ovenfor, herunder på sættevogstrækkeres førerhus og førerhuset på chassiser med førerhus.
 Delvis eller fuld konturmarkering kan anvendes i stedet for obligatorisk linjemarkering, og fuld konturmarkering kan anvendes i stedet for obligatorisk delvis konturmarkering.
 6.21.1.3.2.
 Forudrettet:
 Linjemarkering på motorkøretøjer i klasse O2, O3 og O4.
 Delvis eller fuld konturmarkering kan monteres foran.
 6.21.2. Antal
 I henhold til montering.
 6.21.3. Arrangement
 Synlighedsmærkningerne skal være så tæt på lodret og vandret, som det er praktisk muligt afhængigt af køretøjets form, opbygning, konstruktion og driftskrav. Hvis dette ikke er muligt, skal fuld eller delvis konturmarkering, når sådan er monteret, så vidt muligt følge konturen af køretøjets udvendige form.
 Desuden skal synlighedsmærkningen være fordelt så jævnt som muligt over køretøjets horisontale dimensioner, således af køretøjets samlede længde og/eller bredde fremgår.
 6.21.4. Placering
 6.21.4.1. Bredde
 6.21.4.1.1. Synlighedsmærkningen skal være så tæt som muligt på køretøjets kant.
 6.21.4.1.2. Den kumulative vandrette længde af synlighedsmærkningens elementer som monteret på køretøjet skal svare til mindst 70 % af køretøjets totalbredde, eksklusive eventuel overlapning af de enkelte elementer.
 6.21.4.2. Længde
 6.21.4.2.1. Synlighedsmærkningen skal være så tæt som praktisk muligt på køretøjets ender og skal strække sig til højst 600 mm fra køretøjets to ender.
 6.21.4.2.1.1. for motorkøretøjer, begge køretøjets ender, eller, hvis der er tale om sættevognstrækkere, begge førerhusets ender.
 Der tillades dog en alternativ mærkning inden for 2 400 mm fra motorkøretøjets forende, såfremt der er monteret en række refleksanordninger i klasse IVA, jf. regulativ nr. 3, eller klasse C, jf. regulativ nr. 104, efterfulgt af den påkrævede synlighedsmærkning:
 a)
 refleksanordningens minimumsstørrelse 25 cm2
 b)
 én refleksanordning monteret højst 600 mm fra køretøjets forende
 c)
 yderligere refleksanordninger med en afstand på højst 600 mm
 d)
 afstanden mellem den sidste refleksanordning og synlighedsmærkningens start må højst være 600 mm.
 6.21.4.2.1.2. for påhængskøretøjer, begge køretøjets ender (eksklusive trækstang).
 6.21.4.2.2. Den kumulative vandrette længde af synlighedsmærkningens elementer som monteret på køretøjet, eksklusive eventuel overlapning af de enkelte elementer, skal svare til mindst 70 % af:
 6.21.4.2.2.1. for motorkøretøjer: køretøjets længde


text:
ekskl. førerhus, eller, hvis der er tale om sættevognstrækkere, førerhusets længde, hvis et sådant er monteret; Når der anvendes alternativ mærkning, jf. punkt 6.21.4.2.1.1: afstanden, der begynder inden for 2 400 mm fra køretøjets forende til bagenden.
 Samlet længde
 Motorkøretøj
 A er afstanden mellem den forreste synlighedsmærkning og køretøjets forende. Den maksimale værdi af A er 2 400 mm (jf. punkt 6.21.4.2.1.1).
 6.21.4.2.2.2. for påhængskøretøjer, køretøjets samlede længde (eksklusive trækstang).
 Påhængskøretøj
 Samlet længde uden trækstang
 6.21.4.3. Højde
 6.21.4.3.1. Nedre element(er) for linjemarkering og konturmarkering:
 Så lavt som praktisk muligt inden for området:
 Minimum: Mindst 250 mm over jorden.
 Maksimum: højst 1 500 mm over jorden.
 En højeste monteringshøjde på 2 500 mm kan dog accepteres, hvis køretøjets form, opbygning, konstruktion eller anvendelsesforhold gør det umuligt at overholde maksimumværdien på 1 500 mm, eller, hvis det er nødvendigt, for at opfylde forskrifterne i punkt 6.21.4.1.2 og 6.21.4.2.2, eller forskrifterne for den vandrette placering af linjemarkeringen eller konturmarkeringens nedre element(er).
 Den nødvendige begrundelse for montering af synlighedsmateriale i en højde på over 1 500 m skal anføres i meddelelsesformularen.
 6.21.4.3.2. Konturmærkningens øvre element(er):
 Så højt som praktisk muligt, men højst 400 mm fra køretøjets øverste del.
 6.21.5. Synlighed
 Synlighedsmærkningen anses for synlig, hvis mindst 70 % af den monterede mærknings lysflade kan ses af en person placeret på et hvilket som helst punkt inden for de nedenfor definerede observationsplaner:
 6.21.5.1.
 For synlighedsmærkning foran og bagtil (se bilag 11, figur 1a og 1b) er observationsplanet vinkelret på køretøjets længdeakse i afstand på 25 m fra køretøjets yderste ende og afgrænset:
 6.21.5.1.1.
 i højden af to vandrette planer henholdsvis 1 m og 3,0 m over jorden
 6.21.5.1.2.
 i bredden af to lodrette planer, som danner en vinkel på 4° udad fra køretøjets midterplan i længderetningen og passerer gennem skæringspunktet for de lodrette planer parallelt med køretøjets midterplan i længderetningen, der afgrænser køretøjets totale bredde, og det plan vinkelret på køretøjets længdeakse, der afgrænser køretøjets ende.
 6.21.5.2.
 For synlighedsmærkning på siden (se bilag 11, figur 2) er observationsplanet vinkelret på køretøjets længdeakse i afstand af 25 m fra køretøjets yderkant og afgrænset:
 6.21.5.2.1.
 i højden af to vandrette planer henholdsvis 1,0 m og 1,5 m over jorden
 6.21.5.2.2.
 i bredden af to lodrette planer, som danner en vinkel på 4° udad fra et plan vinkelret på køretøjets længdeakse og passerer gennem skæringspunktet for de lodrette planer vinkelret på køretøjets længdeakse, der afgrænser køretøjets totale længde og køretøjets yderste kant.
 6.21.6. Retning
 6.21.6.1. Rettet til siden:
 Så tæt på parallelt med køretøjets midterplan i længderetningen som praktisk muligt under hensyntagen til køretøjets form, opbygning, konstruktion og driftskrav. Hvis dette ikke er muligt, skal den så vidt praktisk muligt følge konturen af køretøjets ydre form.
 6.21.6.2. Bagudrettet og forudrettet:
 Parallelt med køretøjets tværplan og i så høj grad, som det er praktisk mulig under hensyntagen til køretøjets form, opbygning, konstruktion og driftskrav. Hvis dette ikke er muligt, skal den så vidt praktisk muligt følge konturen af køretøjets ydre form.
 6.21.7. Andre forskrifter
 6.21.7.1. Synlighedsmærkninger anses for at


text:
være kontinuerlige, hvis afstanden mellem elementer er så lille som muligt og ikke er mere end 50 % af længden af det korteste element. Hvis fabrikanten over for den typegodkendende myndighed imidlertid på tilfredsstillende vis kan godtgøre, at det er umuligt af overholde denne værdi på 50 %, kan afstanden mellem elementer være mere end 50 % af længden af det korteste element, og den skal være så lille som muligt og må ikke overstige 1 000 mm.
 6.21.7.2. Hvis der er tale om delvis konturmarkering, skal hvert af de øvre hjørner angives af to linjer med en vinkel på 90° og med en længde på mindst 250 mm. Hvis dette ikke er muligt, skal mærkningen så vidt praktisk muligt følge konturen af køretøjets ydre form.
 6.21.7.3. Afstanden mellem synlighedsmarkeringer bag på køretøjet og hver af de obligatoriske stoplygter skal være større end 200 mm.
 6.21.7.4. Hvis der er monteret bagudvendende refleksafmærkningsplader i overensstemmelse ændringsserie 01 til regulativ nr. 70, kan disse efter fabrikantens valg anses for at udgøre en del af synlighedsmærkning bagud for så vidt angår beregningen af synlighedsmarkeringens længde og afstand til køretøjets side.
 6.21.7.5. De steder på køretøjet, der er afsat til synlighedsmærkning, skal muliggøre montering af synlighedsmærkninger med en bredde på mindst 60 mm.
 6.22. Adaptivt forlygtesystem (AFS) (regulativ nr. 123)
 Når andet ikke er specificeret nedenfor, finder forskrifterne for fjernlyslygter (punkt 6.1) og nærlyslygter (punkt 6.2) i dette regulativ anvendelse på de relevante dele af AFS-systemet.
 6.22.1. Montering
 Valgfri på motorkøretøjer. Forbudt på påhængskøretøjer.
 6.22.2. Antal
 Et.
 6.22.3. Arrangement
 Ingen særlige forskrifter.
 6.22.4. Placering
 AFS-systemet skal før prøvningsprocedurerne indstilles på neutral tilstand.
 6.22.4.1. I bredden og højden:
 for en given lysfunktion eller -modus skal forskrifterne anført i punkt 6.22.4.1.1 til og med punkt 6.22.4.1.4 nedenfor opfyldes af de lygteenheder, som tilføres strøm samtidigt med henblik på den pågældende lysfunktion eller modus inden for en funktion i henhold til ansøgerens beskrivelse.
 Alle dimensioner er i forhold til den nærmeste kant af den/de synlig(e) overflade(r) observeret i referenceaksens retning for lygteenheden/lygteenhederne.
 6.22.4.1.1. To symmetrisk monterede lygteenheder skal i højden placeres i overensstemmelse med forskrifterne i det relevante af punkterne 6.1.4 og 6.2.4 idet der ved »to symmetrisk monterede lygteenheder« forstås to lygteenheder, én i hver side af køretøjet, placeret således at de (geometriske) tyngepunkter for deres synlige overflader befinder sig i samme højde og med samme afstand til køretøjets midterplan i længderetningen med en tolerance på 50 mm for hver; deres lysemitterende flader, lysflader og lysafgivelse kan dog være forskellige.
 6.22.4.1.2. Eventuelle ekstra lygteenheder i den ene af køretøjets sider skal placeres i en afstand af 140 mm (20) i vandret retning (E i figuren) og 400 mm i lodret retning over eller under (D i figuren) fra den nærmeste lygteenhed.
 6.22.4.1.3. Ingen af de ekstra lygteenheder beskrevet i punkt 6.22.4.1.2 ovenfor må placeres lavere end 250 mm (F i figuren) eller højere end angivet i punkt 6.2.4.2 i dette regulativ (G i figuren) over jorden.
 6.22.4.1.4. Desuden gælder, i bredden:
 For hver nærlys-modus:
 den yderste


text:
kant af den synlige overflade af mindst en lygteenhed på hver side af køretøjet må ikke befinde sig mere end 400 mm fra køretøjets yderste kant (A i figuren) og
 de inderste kanter af den synlige overflade i referenceaksens retning skal være mindst 600 mm fra hinanden. Dette gælder dog ikke for køretøjer i klasse M1 og N1; for alle andre klasser af motorkøretøjer kan denne afstand reduceres til 400 mm, hvis køretøjets totalbredde er under 1 300 mm.
 Synlige overflader for lygteenhed 1 til 11 i et adaptivt forlygtesystem (eksempel)
 Lygteenheder, der sættes under strøm samtidigt i en given lysmodus:
 nr. 3 og 9
 :
 (to symmetrisk placerede lygteenheder)
 nr. 1 og 11
 :
 (to symmetrisk placerede lygteenheder)
 nr. 4 og 8
 :
 (to ekstra lygteenheder)
 Lygteenheder, der ikke sættes under strøm i en given lysmodus:
 nr. 2 og 10
 :
 (to symmetrisk placerede lygteenheder)
 nr. 5
 :
 (ekstra lygteenhed)
 nr. 6 og 7
 :
 (to symmetrisk placerede lygteenheder)
 Horisontale dimensioner i mm:
 A ≤ 400
 B ≥ 600, eller ≥ 400, hvis køretøjets totalbredde er < 1 300 mm, dog er der ingen forskrifter for køretøjer i klasse M1 og N1
 C ≤ 200
 E ≤ 140
 Vertikale dimensioner i mm:
 D ≤ 400
 F ≥ 250
 G ≤ 1 200
 6.22.4.2. I længden:
 Alle lygteenheder i et AFS-system skal monteres foran. Dette krav anses for opfyldt, hvis det emitterede lys hverken generer føreren direkte eller indirekte gennem anordninger til indirekte udsyn og/eller køretøjets øvrige reflekterende flader.
 6.22.5. Geometrisk synlighed
 På hver side af køretøjet, for hver lysfunktion og -modus:
 de geometriske synlighedsvinkler, der er foreskrevet for de respektive lysfunktioner i henhold til punkt 6.1.5 og 6.2.5 i dette regulativ, skal opfyldes af mindst én af de lygteenheder, som tilføres strøm samtidigt med henblik på at udføre pågældende funktion og modus(ser) i henhold til ansøgerens beskrivelse. Individuelle lygteenheder kan anvendes til at opfylde forskrifterne med hensyn til forskellige vinkler.
 6.22.6. Retning
 Fremadrettet.
 AFS-systemet skal før prøvningsprocedurerne indstilles på neutral tilstand, der afgiver standardnærlys.
 6.22.6.1. Lodret indstilling:
 6.22.6.1.1. Den oprindelige indstilling af faldet af standardnærlysets afskæring for det ulastede køretøj med én person i førersædet opgives af bilfabrikanten med en nøjagtighed på 0,1 % og angives tydeligt og uudsletteligt på alle køretøjer ved hjælp af det i bilag 7 viste symbol, ved siden af enten forlygtesystemet eller fabrikantmærket.
 Hvis fabrikanten har angivet forskellige oprindelige værdier for faldet for forskellige lygteenheder, der giver eller bidrager til standardnærlysets afskæring, skal disse værdier for faldet specificeres af fabrikanten med en nøjagtighed på 0,1 % og angives tydeligt og uudsletteligt på alle køretøjer, enten ved siden af de relevante lygteenheder eller på fabrikantmærket på en sådan måde, at alle de berørte lygteenheder kan identificeres entydigt.
 6.22.6.1.2. Faldet for den horisontale del af standardnærlysets »afskæring« skal forblive inden for de grænser, der er angivet i punkt 6.2.6.1.2 i dette regulativ under alle statiske belastningsforhold af køretøjet i bilag 5 til dette regulativ.
 6.22.6.1.2.1. Hvis nærlysstrålen frembringes af flere stråler fra forskellige lygteenheder, gælder bestemmelserne


text:
i henhold til punkt 6.22.6.1.2 for hver af de pågældende strålers (eventuelle) afskæring, som er beregnet til at projiceres ind i vinkelzonen, som angivet i punkt 9.4 i meddelelsesformularen i bilag 1 til regulativ nr. 123.
 6.22.6.2. Anordning til indstilling af forlygteniveau
 6.22.6.2.1. Hvis forskrifterne i punkt 6.22.6.2.1 kun kan opfyldes ved hjælp af en anordning til indstilling af forlygteniveau, skal anordningen fungere automatisk.
 6.22.6.2.2. I tilfælde af at anordningen svigter, må nærlysstrålen ikke bevæge sig til en position, hvor faldet er mindre, end da fejlen indtraf.
 6.22.6.3. Horisontal retning:
 For hver lygteenhed skal et eventuelt knæk på afskæringens albue, når det projiceres på skærmen, falde sammen med den lodrette linje gennem den pågældende lygteenheds referenceakse. Der tillades en tolerance på 0,5 grader til den side, der er trafikretningens side. Andre lygteenheder skal justeres i henhold til ansøgerens specifikationer som defineret i henhold til bilag 10 til regulativ nr. 123.
 6.22.6.4. Måleprocedure:
 Efter justering af den oprindelige indstilling af strålens retning kontrolleres faldet for alle de lygteenheder, der frembringer eller bidrager til standardnærlysets afskæring(er) i henhold til punkt 6.22.6.1.2.1 ovenfor i alle køretøjets belastningstilstande i overensstemmelse med specifikationerne i punkt 6.2.6.3.1 og 6.2.6.3.2 i dette regulativ.
 6.22.7. Elektriske forbindelser
 6.22.7.1. Fjernlys (hvis dette leveres af AFS-systemet)
 6.22.7.1.1. Lygteenhederne for fjernlys kan aktiveres enten samtidigt eller i par. Ved skifte fra nærlys til fjernlys skal mindst ét par lygteenheder for fjernlyset aktiveres. Ved skifte fra fjernlys til nærlys skal alle fjernlysets lygteenheder deaktiveres samtidig.
 6.22.7.1.2. Fjernlyset kan være konstrueret som adaptivt system efter bestemmelserne i punkt 6.22.9.3, idet styresignalerne frembringes af et sensorsystem, som kan detektere og reagere på hvert af følgende input:
 a)
 omgivende lysforhold
 b)
 det lys, der udsendes af forlygteanordninger og forreste lyssignalanordninger på modkørende køretøjer
 c)
 det lys, der udsendes af de bageste lyssignalanordninger på forankørende køretøjer.
 Det er tilladt at anvende supplerende sensorfunktioner, der forbedrer et sådant system.
 I dette punkt skal »køretøjer« forstås som køretøjer i klasse L, M, N, O og T samt cykler, såfremt sådanne køretøjer er udstyret med refleksanordninger og tændte lys- og lyskildeanordninger.
 6.22.7.1.3. Det skal altid være muligt at tænde/slukke de adaptive eller ikke-adaptive fjernlyslygter manuelt og at afbryde den automatiske styring.
 Desuden skal slukning af fjernlyslygterne og deres automatiske styring kunne foretages ved hjælp af et simpelt og umiddelbart manuelt indgreb; det er ikke tilladt at anvende undermenuer.
 6.22.7.1.4. Nærlyslygterne kan være tændt samtidig med fjernlyslygterne.
 6.22.7.1.5. Er køretøjet forsynet med fire lygteenheder, som kan skjules, skal disse lygters brugsstilling forhindre samtidig anvendelse af eventuelle supplerende forlygter, som er påmonteret af hensyn til lyssignalering i form af korte blink (se punkt 5.12) i dagslys.
 6.22.7.2. Nærlys
 a)
 Det betjeningsorgan, hvormed der skiftes til nærlys, skal slukke alle fjernlyslygter eller deaktivere alle AFS-lygteenheder til fjernlyset samtidig.
 b)
 Nærlyset kan forblive tændt samtidig med fjernlyset.
 c)
 Hvis lygteenheder for nærlyset er forsynet med gasudladningslyskilder, skal disse forblive tændt, mens fjernlysstrålen er i funktion.
 6.22.7.3. Tænding eller slukning af nærlysstrålen kan være automatisk, dog med forbehold af forskrifterne for »elektriske forbindelser« i


text:
punkt 5.12 i dette regulativ.
 6.22.7.4. Automatisk AFS-funktion
 Skift inden for og mellem de forskellige AFS-lysfunktioners klasser og deres modusser, som nærmere angivet nedenfor, skal finde sted automatisk uden at genere, distrahere eller blænde føreren eller andre trafikanter.
 Følgende betingelser gælder for aktivering af klasserne og deres nærlys-modusser samt, hvis det er relevant, fjernlyset og/eller tilpasningen heraf.
 6.22.7.4.1. Nærlysstrålens klasse C-modus(ser) skal aktiveres, hvis ingen modus i en anden klasse nærlysstråle er aktiveret.
 6.22.7.4.2. Nærlysstrålens klasse V-modus(ser) må ikke være i funktion, medmindre en eller flere af følgende betingelser automatisk detekteres (V-signal finder anvendelse):
 a)
 veje i bebyggede områder, og køretøjets hastighed er ikke over 60 km/h
 b)
 veje med fast vejbelysning, og køretøjets hastighed er ikke over 60 km/h
 c)
 en vejoverflade med en luminans på 1 cd/m2 og/eller en horisontal vejbelysning, som kontinuerligt er over 10 lx
 d)
 køretøjets hastighed er ikke over 50 km/h.
 6.22.7.4.3. Nærlysstrålens klasse E-modus(ser) må ikke være i funktion, medmindre køretøjets hastighed er over 60 km/h og en eller flere af følgende betingelser automatisk detekteres:
 a)
 Vejkarakteristika svarende til motorvejsforhold (21) og/eller køretøjets hastighed er over 110 km/h (E-signal finder anvendelse).
 b)
 I tilfælde af en klasse E-modus for nærlyset, som i henhold til systemets godkendelsesdokumenter/oplysningsark kun er i overensstemmelse med et »datasæt« i regulativ nr. 123, bilag 3, tabel 6.
 Datasæt E1: køretøjets hastighed er over 100 km/h (E1-signal finder anvendelse)
 Datasæt E2: køretøjets hastighed er over 90 km/h (E2-signal finder anvendelse)
 Datasæt E3: køretøjets hastighed er over 80 km/h (E3-signal finder anvendelse).
 6.22.7.4.4. Nærlysstrålens klasse W-modus(ser) må ikke være i funktion, medmindre en eventuel tågeforlygte er slukket og en eller flere af følgende betingelser automatisk detekteres (W-signal finder anvendelse):
 a)
 Det er automatisk blevet detekteret, at vejen er våd.
 b)
 Vinduesviskeren er i funktion, og den har været i kontinuerlig eller automatisk styret drift i mindst to minutter.
 6.22.7.4.5. En modus af en nærlysstråle i klasse C, V, E eller W må ikke ændres til en kurvelysmodus i pågældende klasse (T-signal finder anvendelse i kombination med signalet for pågældende klasse af nærlysstråle i henhold til punkt 6.22.7.4.1 til og med punkt 6.22.7.4.4 ovenfor), medmindre mindst ét af følgende karakteristika (eller ækvivalente indikationer) evalueres:
 a)
 Styreapparatets drejning.
 b)
 Trajektoriet for køretøjets tyngdepunkt.
 Desuden gælder følgende:
 i)
 En eventuel horisontal forskydning af den asymmetriske afskæring sidelæns fra køretøjets længdeakse er kun tilladt, hvis køretøjet er i forlæns bevægelse (22), og skal være således, at det vertikale plan gennem knækket på afskæringens albue ikke skærer linjen for trajektoriet for køretøjets tyngdepunkt i afstande fra køretøjets forende, som er større end 100 gange monteringshøjden for de pågældende lygteenheder
 ii)
 en eller flere lygteenheder kan desuden tilføres strøm, udelukkende når den horisontale krumningsradius for trajektoriet for køretøjets tyngdepunkt er 500 m eller derunder.
 6.22.7.5. Det skal være muligt for føreren at indstille AFS-systemet på neutral tilstand og at genindstille det på automatisk funktion.
 6.22.8. Kontrolanordning:
 6.22.8.1. Forskrifterne i punkt 6.1.8 (for fjernlyslygten) og 6.2.8 (for nærlyslygten) i dette regulativ finder anvendelse på de pågældende dele i


text:
et AFS-system.
 6.22.8.2. En visuel kontrolanordning, der angiver svigt i AFS-systemet, er obligatorisk. Den skal være ikke-blinkende. Den skal aktiveres, hver gang der detekteres en fejl med hensyn til AFS-styresignalerne, eller når der modtages et fejlsignal i overensstemmelse med punkt 5.9 i regulativ nr. 123. Den skal forblive aktiveret, så længe fejlen er til stede. Den kan annulleres midlertidigt, men skal gentages, hver gang den anordning, der starter og stopper motoren, tændes eller slukkes.
 6.22.8.3. Hvis fjernlyset er adaptivt, skal en kontrollampe over for føreren angive, at det adaptive system er aktiveret. Denne oplysning skal vises, så længe det adaptive system er aktiveret.
 6.22.8.4. Der er tilladt at lade en kontrolanordning, der viser, at føreren har indstillet systemet på en tilstand i henhold til punkt 5.8 i regulativ nr. 123, indgå i systemet.
 6.22.9. Andre forskrifter
 6.22.9.1. Det er kun tilladt at montere et AFS-system sammen med forlygtevasker(e) i henhold til regulativ nr. 45 (23) for mindst en af de lygteenheder, der er angivet i punkt 9.3 i meddelelsesformularen i overensstemmelse med modellen i bilag 1 til regulativ nr. 123, hvis disse lygteenheders samlede objektive lysstrøm er større end 2 000 lm pr. side, og hvis de bidrager til (standard)nærlysstrålen i klasse C.
 6.22.9.2. Kontrol af AFS-systemets opfyldelse af kravene til automatisk funktion
 6.22.9.2.1. Ansøgeren skal ved hjælp af en kortfattet beskrivelse eller på anden måde, som kan accepteres af den typegodkendende myndighed, påvise:
 a)
 AFS-styresignalernes overensstemmelse
 i)
 med den beskrivelse, der kræves i punkt 3.2.6 i dette regulativ og
 ii)
 med de pågældende AFS-styresignaler specificeret i AFS-typegodkendelsesdokumenterne og
 b)
 overensstemmelse med forskrifterne for automatisk funktion i henhold til punkt 6.22.7.4.1 til og med punkt 6.22.7.4.5 ovenfor.
 6.22.9.2.2. For at kontrollere, at AFS-systemets automatiske styring af nærlysfunktionerne i overensstemmelse med punkt 6.22.7.4 ikke medfører gener, skal den tekniske tjeneste gennemføre en prøvekørsel, som omfatter alle de situationer, der er relevante for systemkontrollen ud fra ansøgerens beskrivelse; det skal meddeles, om alle modusser aktiveres, er i drift og deaktiveres i overensstemmelse med ansøgerens beskrivelse; der skal gøres indsigelse mod eventuelle åbenbare tilfælde af fejlfunktion (f.eks. overvinkling eller flimmer).
 6.22.9.2.3. Den automatiske styrings overordnede funktionsdygtighed påvises af ansøgeren ved beregning eller på anden måde, som accepteres af den typegodkendende myndighed. Desuden skal fabrikanten levere en dokumentationspakke der giver adgang til udformningen af systemets »sikkerhedskoncept«. »Sikkerhedskonceptet« er en beskrivelse af de foranstaltninger, der er indbygget i systemet, herunder i de elektroniske enheder, med henblik på systemintegritet og opretholdelse af sikker drift selv i tilfælde af mekanisk eller elektrisk svigt, som ville kunne genere, distrahere eller blænde enten føreren eller mod- eller forankørende køretøjer. Denne beskrivelse skal også omfatte en let forståeligt forklaring af alle »systemets« kontrolfunktioner og de metoder, der er anvendt for at nå målene, herunder en erklæring om den eller de mekanismer, som er omfattet af kontrol.
 Der leveres en fortegnelse over alle inputvariabler og målte variabler, og arbejdsområdet for disse defineres. Muligheden for »fall-back« til almindelig (klasse C) nærlysfunktion skal indgå i sikkerhedskonceptet.
 Systemets funktioner og det af fabrikanten fastsatte